
Oranjestad lo conoce cambionan 

significante na loke ta su traf ico 

Na entrega di presupuesto alternativa 

AVP ta haya cu mester y por otro 



E presupuesto alternativa cu AVP a entrega na Par- 
lamento ta un refleho di e escogencia di maneho cu 
segun fraccion di AVP ta esencial pa futuro di pais 
Aruba. E fraccion berde a papia cu partnernan social 
encuanto su presupuesto alternativa. 


A papia cu Sindicato den Union, e organisacion di 
dunador di trabao ATIA, Camara di Comercio y Bloke 
Sindical. 

E prioridadnan di e presupuesto alternativa ta: Mihor 
enseñansa, un Gobierno menos grandi, un infrastruc- 


tura mas fuerte, rebaho di gastonan na un forma struc- 
tura (drecha e poder di compra) y un rebaho di interes. 
Den total e presupuesto di partido AVP por percura 
pa un realocacion di 185 miyon. Esaki na interes di 
inversion den comunidad, pueblo y pais. 


Varios autobus y taxista a demostra 
desobediencia civil, dor di aumenta 
nan tarifa, sin aprobacion di Gobierno 

Ehecutando proyecto di Downtown Development, 

Oranjestad lo conoce cambionan significante pa loke ta su trafico 

MIENTRAS cu tin duda cu e 
proyecto di Royal Caribbean 
International (RCI) lo sigui 
pa drecha nos haf y muda e 
haf di container, e proyecto di 
Downtown Development den 
forma silencioso, pero sigur ta 
sigui haci su preparacion, con- 
firmando cu Raoul Henriquez, 
desaroyador di Downtown 
Development ta serio den su 
plannan pa trece cambio den 
centro di Oranjestad. 

Ayera tardi, dirigencia di Depar- 
tamento DIP, DOWy Downtown 
Development a bini hunto pa 
splica kico nan a haci den ul- 
timo lunanan, sin mucho pub- 
licidad. Pesei ayera nan a duna 
un breve splicacion di kico a ser 
logra te awor. 

Tabata e Director adhunto 
di DOW, ing. Marlon Croes, 
kende a bai brevemento den 


e situacion cu Caya Grandi 
t’aden, unda tur hende por 
mira con deteriora e ta birando. 
Algo mester ser haci, y tabata 
Downtown Development a bin 
cu un proyecto pa converti e 
centro aki, den un localidad 
mas atractivo. 

E plan aki DOW a pensa riba dje 
sigur un 5 pa 6 aña pasa, pero 
Gobierno mes no tin placa pa 
haci’e y como tal awor a haya un 
joint-venture entre sector priva 
y publico pa desaroya e proyec- 
to aki pa centro di Oranjestad. E 
no ta facil, pasobra den centro 
di Oranjestad tin areanan cu 
merece atencion di e.o. di DOW. 
Pero tin puntonan fuerte tambe, 
cu ta practicamente monumen- 
tonan di centro di Oranjestad. 
E plan di Downtown Develop- 
ment ta pa converti parti di 
Oranjestad den un forma di un 




mall, p’e por bira competitivo 
cu demas mall den becindario. 
Y lo por bira masha atractivo 
tambe pa nos bishitantenan y 
nos propio hendenan local. 

Ora papia di haci centro un 
mall, nifica sera Caya Grandi 
pa tur trafico, segun ing. Mar- 
lon Croes. Y a cuminsa studia e 
posibilidad aki, con si por sera 
Caya Grandi, y tog laga e fluho 
di trafico sigui sin ser obstaculi- 
sa. Como tal a dicidi di mantene 
e circulo rond di Caya Grandi, 
esta di Emanstraat, Adriaan 
Lacle Blvd, Wilhelminastraat y 
Havenstraat, unda e dos ultimo 
cayanan aki lo conoce dos direc- 
cion bin abou. 

Mesun forma a wak tambe e 
relacion entre e cayanan cu ta 
core di noord pa zuid y vice- 
versa y tambe a analisa e caso 
di Emmastraat y esun di Oude 
Schoolstraat y a adapta otro 


caya den relacion di esakinan 
tambe. 

Caya Grandi mes lo wordo 
separa entre Emanstraat y Wil- 
helminastraat, unda lo crea 
dos lus extra den e parti sur y 
panord. P.e. no por drenta Caya 
Betico Croes mas, pero si for di 
Wilhelminastraat por drenta 
Klipstraat y via di Klipstraat ta 
pasa via di Steenweg y bai sali 
te na Columbusstraat. Mescos 
a haci n’e parti panord di Caya 
Grandi, unda ta drenta via 
di Emanstraat ta drenta den 
Zandstraat, unda por tuma 
Middenweg y ta yega te pabou, 
creando asina un circulo grandi, 
segun splicacion di ing. Marlon 
Croes. 

Manera por mira, den tur pro- 
ceso, a percura pa crea un 
rondweg chiquito den centro 
di Oranjestad y haciendo esei, 
e fluho por cana na un forma 
responsabel. E plan aki a ser 
manda pa Cuerpo Policial y ta 
carga aprobacion tambe awor 
di Cuerpo Policial y Cuerpo di 
Bombero tambe a analis’e, pa 
sa con por yega den minimo di 
tempo pa cualkier accion. 

DOW tambe ta aproba e plan 
aki, segun ing. Marlon Croes 
y consecuentemente a bira e 
punto di salida pa sigui traha. 
Lo bai na elimina den Wilhelmi- 
nastraat, stacionamento di auto 
banda di caminda, pero pa cu 
esei, a bin un parkeerplaats 


grandi pa sostene e maneho 
nobo aki. 

Lo bai tin parkeermester den 
cierto areanan, p’asina duna 
habilidad na tur hende, mien- 
tras cu mester bai na construi 4 
garage pa parkeer n’e 4 punto- 
nan rond di Oranjestad. Asina 
lo haya uno dilanti di Mai Store, 
unda lo bin un garage di 3 piso, 
cu capacidad di 250 auto, e 
otro ta bin patras di Jossy Mo- 
tors, e otro garage di parkeer 
ta bin riba e parkeerplaats, cu 
ta keda pariba di Censo y esun 
cu tin caba, esta patras di e bus 
stacion, cu lo bin cu un dek 
adicional, segun splicacion di 
ing. Marlon Croes. 

Pa cu e monumentonan cu tin 
den centro di Oranjestad, a 
pensa pa haci un tipo di walk- 
way, cu punto di salida for di 
bus-stacion, cu ta bai p’e edifi- 
cionan historico, cu lo ta un ruta 
cultural, pero tambe lo tin un 
ruta comercial. 

A tene cuenta tambe cu e po- 
sibel desaroyo den haf mes, pa 
cual a envolvi APA den esaki 
tambe. Pesei e area di Luis- 
straat, lo bira e punto cu lo 
conecta e dos plannan cu otro, 
unda lo tin shuttlebus ta core 
pa hiba turistanan pa centro 
di Oranjestad. Sigur si tene na 
cuenta cu APA ta creando otro 
salida for di haf, cu ta bin banda 
di e turbo-retonde. 

Pa haci e cambionan den centro di Oranjestad 

Companianan di utilidad mester traha hunto 


TRATANDO centro di Oranjestad como un mall, p’e por para 
na rudiyanan di demas mall den becindario, ta tin e tiendanan 
bon regula y lo tin mas seguridad, y asina no tin molester di e 
chollernan mas, segun ing. Marlon Croes. 

E seguridad lo hunga un papel masha grandi den e proceso aki, 
y tambe lo crea un ambiente mas limpi, pasobra continuamente 
e area aki lo wordo manteni limpi y atractivo. Pero tambe lo tin 
mantencion di e infrastructura. 

Fuera di esei, tur e doñonan di e edificionan existente, lo haya 
mas balor, pasobra den conhunto lo tin un mercado mas efectivo. 
Pero tratando centro di Oranjestad como mall, lo tin e problema 
cu utilidad, segun ing. Marlon Croes. Aworaki Caya Grandi si 
mester di tira un kabel, mester bai na pidi permiso di DOW, etc. 
Pero na momento cu trata centro di Oranjestad como mall, esei 
ya no ta necesario. 

Pesei a inicia un estudio cu e companianan di utilidad pa son- 
dea e posibilidad pa yega na solo forma di conexión, unda p.e. 
tur kabel y tubonan ta core, y asina lo evita pa cobamento den 
futuro.E combersacionnan a cuminsa caba cu e companianan di 
utilidad y segun Marlon Croes, esaki ta un di e mayor gastonan, 
y lo costa placa, pero hopi placa. E reto di mas grandi cu DOW 
tin actualmente ta pa yega na un manera di traha den conhunto 
pa realisa e cambionan aki na beneficio di e companianan di 
utilidad mes, y publico en general. 



Varios autobus y taxista a demostra desobediencia civil, 
dor di aumenta nan tarifa, sin aprobacion di Gobierno 


UNABES cu a bira conoci 
cu prijs di gasolin y diesel a 
conoce un aumento substan- 
cial, por a sinti cu tin voz a 
lanta cu autobusnan a dicidi 
di aumenta nan tarifa te cu 
Afl. 2,50 yta alega cu Minister 
di Asunto Economico, Nilo 
Swaen a aproba esaki ante- 
riormente caba, pero cu nan 
no a aplica e aumento aki, pa 
motibo di e competencia cu 
Arubus. 

Pero for di ayera, varios t’e 
autobusnan cu a dicidi cu Afl. 
2,50 ta nan tarifa nobo, y ta di 
opinion cu esaki mester bira 
mas bien 3 florin, pa cual nan 


ta pendiente un decision di 
Gobierno. 

E taxistanan, a laga sa cu nan 
ta mantene nan tarifa, pero a 
dicidi di agrega un asina yama 
“energy charge” di 3 dollar 
adicional riba e tarifa. Pero 
de facto cu esaki no por. Algun 
taxista a bisa cu for di basta 
tempo caba, nan respectivo 
cooperativa ta den negocia- 
cion cu DOPV, y tur hende ta di 
acuerdo cu mester bin un au- 
mento, pero Gobierno te ainda 
no a duna su aprobacion. 

Pendiente di e aprobacion ei, 
cu nan ta spera di tuma lugar 
ainda prome cu fin di aña, a in- 


troduci e asina yama “energy 
charge” menciona. 

Director di DPOV, Amabel 
Geerman ta bisa di por tin tur 
comprension p’e decisionnan 
tuma, pero ningun hende por 
para riba lei. Esnan cu viola lei, 
tin cu carga cu e consecuencia. 
No ta permiti desobediencia 
civil di ningun hende, ya cu 
ora ei, nos ta convertiendo 
Aruba den un Republica di 
Banana. 

Amabel Geerman no sa kico 
tin Gobierno wanta pa tuma 
su decision, pasobra tur docu- 
mento ta na Gobierno caba. 

P’e clase trahador, aña 2007 e 
situacion a keda malisimo 


FINAL di 2007, e situación di 
e trahador na Aruba ta sigui 
den e direccion robes, asina 
dirigencia di SEPPA ta duna 
di conoce. 

For di e cifranan di crecemento 
economico 1987 - 2006 ta sali 
bon cla kico a pasa den nos 
Status Aparte cu e trahador 
na Aruba. 

Pa un grupo grandi di tra- 
hador, e situacion ta malisimo, 
aki SEPPA ta haci mencion di 
e siguente trahadornan: P’e 
trahador cu salario minimo, 
su situacion ta malisimo; P’e 
trahadornan bao Afl. 2500,= 


pa luna, nan situacion tambe 
no ta nada di gaba. 

Si nos wak e trahadornan cu 
supuestamente tin e entra- 
danan cu hopi ta bisa cu nan 
supuestamente ta forma parti 
di e clase media, e perspecti- 
vanan tampoco ta bon. 

Poco t’esnan di e grupo aki cu 
e ultimo añanan a ricibi un 
recompensa p’e subimento di 
costo di bida. 

Esta ta atraso solamente e 
trahadornan a conoce. Aki 
SEPPA ta haci mencion di e 


grupo grandi di ambtenaar, 
trahador di fundacionnan y 
tambe e pensionadonan cu a 
traha pa Gobierno. 

Casi 26% di subimento di 
costo di bida, e grupo aki di 
trahadornan no a ricibi for 
di 2001. 

Esaki ta un atraso formal nun- 
ca bisto y cual a sosode den un 
periodo cu Gobierno a ricibi 
mashar hopi entrada mes. 

Den proximo dianan, nos lo 
sigui cu e analisis y mensahe di 
fin di aña cu SEPPA a haci. 

Polis ta sigui tras di tur rebendedor y traficante di droga 


TEAM Special di Crimen Or- 
ganisa di Cuerpo Policial pa 
combati tur loke ta traficacion 
di droga, a bolbe haci un en- 
trada hudicial ayera mainta na 
Paradera. E team aki ta bou di 
direccion di Comisario Dolfi 
Richardson y Alto Inspector 


Vanessa Kock. 

Ayera den prome oranan di 
mainta, a dicidi di haci un 
entrada hudicial na cas di un 
taxista. J.C.P., kende reciente- 
mente a haya su vergunning pa 
bira taxista. E ta conoci tambe 
como fotografo, ya cu e sa saca 


foto pa cierto medionan. 

Den su taxi, polisnan a bin haya 
algun droga, cu mas bien e ta 
bende cu e turistanan cu ta pidi 
pa droga, loke ta hopi tambe y 
masha notable ultimamente, 
cu taxistanan sa unda por haya 
droga, ora cu turistanan ta pidi 


p’esaki. Despues e mesun ofi- 
cialnan aki a haci un entrada 
hudicial den cas di su mama 
na San Barbola, unda tambe 
a haya placa y artefactonan cu 
ta ser usa pa “corta” y prepara 
droga. 

Tur esaki a keda confisca, mien- 


tras cu e taxista, J.C.P. a keda 
deteni pa mas investigacion. Di 
e forma aki, e team special aki ta 
sigui combati tur loke t’e bend- 
edornan di droga, sea na cas 
of riba caya. Por bai spera mas 
di tipo di entradanan hudicial 
asina den dianan benidero. 


Lo firma 2 acuerdo cu Downtown Development, 
unda sigur e areanan e.o. lo keda di Gobierno 




HEFE di DIP, Errol Shak Shie, 
elaborando riba e proyecto 
di Downtown Development, 
mester tene na cuenta cu aki ta 
trata di un proyecto entre sector 
publico y sector priva. Como 
tal Gobierno sigur ta masha 
contento cu e desaroyo aki, 
unda Gobierno y sector priva 


mas y mas ta hayando otro den 
proyectonan, cu ta contribui na 
beneficio di un desaoyo positivo 
y duradero pa nos pais. 

Loke ta toca DIP, ta maneho di 
tereno publico. Y den e caso aki, 
ta papia di Caya Grandi y su ar- 
eanan, unda publico tin pasashi 
liber pa pasa. A bin e discusion 


kico Gobierno ta bai haci, esta 
ta bai otorga e tereno publico 
aki na sector priva of e otro pre- 
gunta ta, kico t’e intencion, esta 
sector publico ta bai keda cu su 
tereno, maske ta sector priva ta 
ehecuta e proyecto? 

Ayera merdia, Errol Shak Shie 
a duna di conoce, cu den e 
discusionnan aki a yega na un 
entendimento, cu dos punto di 
salida. Ambos partido mester 
haya e posibilidad di maneha 
e area, di acuerdo cu e maneho 
cu cada uno tin. Esei ta ensera 
cu Gobierno, e tereno ta keda 
publico, y como tal tin aceso pa 
tur hende. 

Di otro banda, Gobierno mester 
cumpli cu e sector priva, ca- 
minda sector priva ta bai inverti 
y kier wak unda su inversionnan 
ta ser haci den e propiedadnan, 


pero tambe lo haci inversion 
den construccion di cierto facili- 
dad riba tereno publico. 

Den esei tin entendimento, cu 
Gobierno lo sera un acuerdo 
di maneho, cu Downtown De- 
velopment, unda tin como 
condicion cu e area mester keda 
acesible pa publico. Di otro 
banda e Downtown Develop- 
ment mester garantisa di tuma 
riba nan mes, cu nan lo percura 
p’e area ei lo wordo manteni 
limpi y lo sigura pa seguridad 
di e area optimal p’asina cu e 
publico general sinti su mes 
mihor proteha. 

E inversionnan cu lo wordo haci 
pa sector priva ta grandi. Gobi- 
erno sa tambe cu no ta permiti 
pa construi sin mas riba tereno 
publico, cu ta tereno di Gobi- 
erno, tampoco riba tereno di 


huur. P’e aspecto aki mester bin 
un solucion y como tal Gobierno 
mester duna cierto derecho, un 
titulo n’e organisacion cu lo haci 
e inversionnan aki, segun Errol 
Shak Shie. Y asina e construc- 
cionnan lo wordo permiti, dor 
di otorga un derecho legal n’e 
inversionistanan, pero e tereno 
lo keda di Gobierno. 

Pues Gobierno lo sera 2 areglo, 
cu ta un acuerdo di maneha e 
area ei, kedando un area pub- 
lico, y Downtown Development 
lo haya e derecho pa percura pa 
seguridad y tene e areanan ei 
limpi. E otro acuerdo ta, unda e 
construccionnan lo tuma lugar, 
cu no ta hopi, lo duna derecho 
na construccion, pero e tereno 
ta keda di Gobierno, segun Er- 
rol Shak Sjie y asina Gobierno ta 
cumpli cu ambos banda. 

Aduana no tin ningun motibo pa nenga servicio 
te pa daña cargamento di e.o. bacoba 


RELACION cu un publica- 
cion ayera den Diario, unda 
e comerciante Colombiana, 
Sonia Elvira Duran Galindo 
a duna di conoce, cu su car- 
gacion di bacoba a bai perdi, 
debi cu Aduana no a duna un 


servicio debido. 

E hecho aki, sigur a molestia 
Hefe di Aduana na Barcadera, 
unda e barco Venezolano, 
procedente di Colombia, Man- 
uel Henriquez a trece dicho 
cargamento, y e.o. e propio 
Hefe di Aduana na Barcadera 


a duna tur sosten y haci tur 
posibel, p’e comerciante aki 
haya su carga riba mesun dia, 
pa awe, danki mundo ta pishi 
yewa. 

Cu prueba nos dilanti, e Hefe 
di Aduana a ilustra con e 


barco, Manuel Henriquez a 
drenta haf di Barcadera pa 6 or 
di mainta, dia 30 di november 
ultimo. Ya pa 9.55 e akte di 
inklaring a keda cla. Despues 
di esei, e documento “Enig 
Document” a keda procesa 
den oranan di mesun mainta, 




Cuminsando 1 di December 
te cu 21 di December, 2007! 

Tur dialuna, diaranson y diabiema anochi 
nos lo saca 4 ganador(a) entre 8pm y 10 pm, 
kende lo haya e chens di bai na nos kerstboom 
y escohe un adomo cual lo tin un premio aden. 

+ Premio Cash ^ Tratamento di Spa 
+ Electronics ★ Aparato di Cas 
+ Dinner pa 2 + y hopi premio mas... 


CRYSIAL & SEAPORT 
CASINOS 

Pa mas informacion jama 583-6000 ext. 6318 of ext. 6437. 


Hunga cu “The Card” na nos slot machinenan y ricibi un 
(1) coupon pa cada diez (10) punto cu bo acumula. Pa 
weganan di mesa, cliente lo ricibi un (1) coupon pa cada 
combinacion dependiendo di e wega como lo siguiente: 

• Mini Baccarat; Cualkier tie 

• Black Jack; Cualkier tres 7 ofBlackJack 

• Roulette; Straight ariba fechay doubles 

• Caribbean Stud Poker; Cualkier bonus 

ariba progressivo 

• Three Card poker; Bonus ariba ante 

• Texas Holdem; Cualkier bonus 

(Seaport Casino) 

Deposita e coupon den un di e tombolanan 
localisa na Crystal of Seaport Casinos. 

Campaña ta cuminsa 
dia 19 di November, 2007 

Sorteo ta tuma lugar: 

Dia 18 di December, 2007 
pa 8’or pm na Crystal Casino. 

Dia 19 di December, 2007 
pa 8’or pm na Seaport Casino. 

Ganador(a) mester ta presente cu ID valido pa 
por reclama premio! Couponnan ricibi na cada 
casino ta valido solamente na e respectivo casino. 

Puntonan no por wordo cambia! 


SEAPORT CRYSTAL 
CASINO CASINO 

ta regala ta regala 

515.000 520.000 

na premio! na premio! 


HDIAT 


pa di e forma aki, e comer- 
ciante por a haya su carga 
mesun momento. 

Tur esaki riba mesun dia, den 
lapso sigur di menos di 6 ora, 
kier men cu e carga tabata cla 
pa saca caba prome cu mer- 
dia. 

Pa awe e mesun comericante 
aki, bin tilda miembronan di 
Aduana di a perhudica, ta un 
mentira flagrante. Enbes di 
crea goodwill, e ta daña pa 
su mes y manera e Hefe di 
Aduana na Barcadera a duna 
nos di conoce y a mustra nos 
cu prueba, cu e mes a yuda e 
comerciante aki. Como sirbi- 
dor di pueblo, lo e sigui haci su 
trabou, y lo sa di dune mesun 
bon servicio. 

Riba nos pregunta, ta kico 
por a conduci e comerciante 
aki, importador berdad di 
productonan Colombiano di 
critica Aduana, p’e Hefe di 
Aduana na Barcadera, no sa 
pakico y ta bon p’e comerci- 
ante mes bisa esei. Si awe su 
bacobanan a daña, e mester 
busca e culpa otro caminda y 
no serca di Aduana. Tin tur in- 
dicacion cu e carga a bin daña 
caba, pasobra ta imposibel cu 
un cargamento cu ta yega den 
oranan di mainta, ya pa den 
oranan di atardi ta daña. 



HOTLINE 

733-8477 

Pigicel 

Spera Mas. Hanja Mas. 

Ministerio Publico a laga acusacion di soborno cai y a pidi Huez pa 

huzga Werleman solamente pa falsificacion 


DURANTE tratamento di e prome 
caso penal relaciona cu Fondo Desa- 
royo San Nicolas, Huez a sinti necesi- 
dad di reparti e proyectonan cu Frank 
Werleman lo a traha riba nan. 

E prome grupo ta consisti di 11 proyec- 
to, cu ta cuminsa cu cancha di futbol di 
Sportboys. Un di e ofertanan aki, den 
declaracion di E.Holsman a wordo haci 
riba su nomber, Holsman ta bisa cu 
Werleman a bai traha e oferta na su cas 
y a ofrece entre 200 pa 300 mil florin 
p’e firma e oferta. 

Holsman a bisa na Recherche cu e no 
kier placa, pero e tabata kier trabou. 
Werleman a bisa cu nunca el a ofrece 
ningun hende placa. 

Werleman ta bisa cu e ta sinti su mes 
malo cu el a haci algo asina cu Hols- 
man, como cu e ta su amigo. Huez a 
puntre: “Bo sa cu bo a haci algo casti- 
gabel?”, Werleman a bisa cu el a haya 
sa esei awor, pero e tempo ei el a keda 


cu e ta normal, como cu nan a wordo 
acepta. 

Tambe Huez ta bisa cu Roy Maduro 
a bisa, cu tin 11 proyecto politico pa 
tuma lugar den tempo di eleccion. Roy 
Maduro a haya opdracht di Tico Croes 
pa duna Werleman e proyectonan y a 
bisa cu e mester di dos oferta pa cada 
proyecto y cu bo mester traha nan. 
Boekhoudt ta bisa na Recherche cu e 
destaho publico a wordo traha falso, 
como cu no tabatin destaho na unda 
tin mas contratista presente. Sr. Tico 
Croes a reconoce su firma y a bisa cu 
nunca el a bisa Roy Maduro pa duna 
Werleman e trabou como cu e no ta 
haci cos fuera di ley. 

Di dos grupo ta consisti den 6 proyecto. 
Den e grupo aki tin oferta traha riba 
nomber di Fabiano Werleman, cu 
Werleman a traha y a dune p’e firma. 
Fabian a bisa na Recherche cu Wer- 
leman a puntre pa haci e ofertanan. 


Fabian a bisa prome cu t’e mes a traha 
e ofertanan, pero ora cu Recherche a 
pone tras di un computer e no por a 
haci nada. Roy Maduro tambe a haci 
declaracion cu e 6 proyectonan aki 
tambe ta politico. 

Cu un di e proyectonan aki, tabatin 
problema cu e contratista Ares, kende 
su Director a bai cerca Tico Croes y a 
bise cu e ta faborece Werleman. P’e otro 
proyecto, a haya orden di Tico Croes pa 
duna Werleman e proyectonan. Tico 
Croes a bisa cu e no a duna orden. 

Di tres grupo tabata esun di e scolnan 
Pieter Boer y Cristina School. Den esaki 
Werleman a manda oferta aden hunto 
cu van Kessel y Geerman Construccion. 
Di e 4 destaho cu tabatin Werleman a 
haya dos. 

Loke a bai straño ta cu Werleman a 
entrega un suma prome riba e oferta y 
despues a entrega un otro oferta di mas 


placa p’e mesun trabou. Werleman a 
bisa cu despues a cambia e trabou. 
Segun Huez, Geerman a wordo trata 
inhustamente. Despues cu Huez a pasa 
henter e procesverbal cu sr. Werleman, 
Fiscal van der Schaft a pasa den su reki- 
sitorio, y a bisa cu e ta haya comproba 
falsificacion di documento den caso di 
destaho publico. 

Consecuentemente Fiscal a laga e caso 
di soborno cai, ya cu Ministerio Publico 
no tin suficiente prueba pa persigui 
Frank Werleman. 

E ta pidi Huez cu por traha un otro 
raport di experto, como cu no por bai 
tras di e raport di Marquez, relaciona cu 
e comproba balornan. (waardebepa- 
lingen). Fiscal ta pidi Huez pa impone 
un castigo di 6 luna condicional cu un 
tempo di prueba di dos aña y 240 ora di 
trabou pa humanidad. E caso ta sigui 
na februari otro aña. 


Pa por garantisa di haya trabou di Plan di Desaroyo San Nicolas, 
Werleman tabata manda diferente oferta aden 


DIAMARS merdia, e homber Frank 
Werleman tabata e prome acusado den 
e caso di Plan di Desaroyo San Nicolas 
cu a presenta den Corte. 

Werleman ta wordo acusa di a comete 
desfalco, di falsificacion documento y 
di soborno. Huez van der Poel, a repasa 
e procesverbal cu a dura casi 4 ora. 
Huez tabata interesa pa sa con e asunto 
di destaho publico ta wordo haci. 
Mester bisa, cu na final Fiscal mes a pidi 
Huez pa aboli e parti di soborno, paso- 
bra e mesun no tin prueba suficiente pa 
persigui Werleman. 

Werleman a bisa Huez cu prome cu 
Fondo di Desaroyo, el a traha diferente 
proyecto pa Gobierno. Sr. Werleman ta 
bisa cu tur destaho publico ta wordo 
haci na DOW, unda nan ta pone nan 
oferta den un envelop y despues ta 
wordo yama si nan haya e trabou. 

Den e asunto di Fondo pa Desarroyo, 
e asunto di destaho publico a wordo 
haci otro. 

Segun e declaracionnan di e procesver- 
bal, Werleman tabata traha diferente 
oferta na diferente nomber y ta pone 
nan den envelop. P.e. el a traha pa E. 
Holsman y tambe pa su ruman Fabian 
Werleman. 

E ofertenan aki, e tabata haci nan na 


sumanan mucho mas halto cu esun di 
dje, di manera cu esun di dje automati- 
camente ta wordo acepta. 

Segun Huez ta bisa cu proyectonan cu 
ta mas cu 100 mil florin, mester wordo 
duna na destaho publico, locual cu no 
ta tur ora a tuma lugar. 

Den e pregunta con el a yega na Plan 
Bureau, el a contesta cu el a bai un 
destaho publico di Recreatie Centrum, 
unda ta prome biaha cu el a topa cu 
Plan Bureau. Despues el a bai na des- 
taho publico di backstop na Mabon. 
Werleman ta bisa cu e tempo ei DOW 
tabata controla e trabounan. 
Werleman ta bisa cu el a drenta den 
contacto cu esnan di Plan Bureau, e.o. 
cu diferente hende entre otro Roy Ma- 
duro, tambe Mario Boekhoudt, kende 
tabata supervisa e trabounan. 

Segun Werleman, y el a bisa Huez cu e 
no tabata conoce Roy Maduro prome 
cu e proyecto. Huez ta bisa cu a ta papia 
di diferente proyecto, y ora bo gana tur 
cos ta bai den e mesun patronchi. 
Segun Huez a bisa cu si tin proyecto, 
mester entrega oferta, preferibel 
dor di diferente contratista, pero e 
proyectonan di bo tin, cu bo a gana, 
tabata di diferente oferta , pero no di 
diferente contratista. Cu otro palabra 
tabatin oferta, pero e otronan no tabata 


seno. 

Huez a puntra si no ta Roy Maduro a 
mustre p’e entrega diferente oferta riba 
otro nomber. Huez ta puntre: Con bin 
cu bo a traha mas oferta riba nomber di 
otro cu no ta di bo compania? Bo mes 
a pensa esei. 

E1 a bisa Huez cu el ta haci’e ora cu e tin 
necesidad di trabou pa su trahadornan. 
Na Recherche el a bisa den tres ocacion, 
cu ta Roy Maduro a bise p’e traha e ofer- 
tenan. Werleman ta nenga esaki. 

Huez ta bisa cu Roy Maduro tambe a 
bisa den su declaracion na Recherche 
cu el a bisa e contratista pa traha mas 
oferta, e declaracion di Roy Maduro 
ta cuadra cu locual Werleman a bisa 
na Recherche. 

Holsman tambe a bisa na Recherche cu 
Werleman a pidi’e pa e traha oferta riba 
su nomber, y Werleman mes a firma 
esaki tambe. Tambe el a traha oferta 
pa su ruman Fabian Werleman. 

E sumanan aki ta mas halto cu e oferta 
di dje. Huez a puntre con el a yega n’e 
suma, el a bisa cu e ta compara e tra- 
bounan cu esnan cu el a traha pa DOW. 
E1 a bisa Huez cu e no tin educacion di 
ingeniero y ta calcula e trabou. 

Huez a puntra si el a traha un presu- 
puesto di su trabou. El a contesta cu 
sr. Almary a traha un presupuesto. 


Almary a bisa na Recherche, cu el a 
traha e mapa di proyecto riba peticion 
di su abogado, despues cu e raport di 
Comision di Berdad a sali na 2002. 

18 Mapa di 18 proyecto a pone den e 
presupuesto p’e cuadra cu e suma cu a 
wordo pidi. 

Huez ta bise cu tin proyecto cu no 
tabatin presupuesto, pero a traha nan 
despues di Comision di Berdad. Pa 
Huez ta importante pa bisa cu ora cu 
e comision a bin cu e berdad, a busca 
manera di defende su mes y a laga Al- 
mary traha e raport. Werleman a bisa 
cu e contacto cu e tin di pago tabata cu 
Roy Maduro. 

Ora cu e trabounan ta cla e ta manda 
su papel aden y automaticamente e ta 
haya e placa riba su cuenta na banco. 
Huez a parti e proyectonan den tres 
grupo, p’e por cuestiona e caso aki 
mihor. 

Si t’asina cu un dado momento Frank 
Werleman a pidi Huez, y Fiscal, pa 
permiti’e basha abou. El a bisa cu du- 
rante di interrogacion na Landsrecher- 
che, a sali masha na cla, cu nan ta bus- 
cando cabez di 3 persona, cu tabata di 
ex Prome Minister mr. Henny Eman, ex 
Minister Tico Croes y di Parlamentario 
Otmar Oduber. 

Ex Presidente di Domino Bond, fuerte campañador di 
MEP, sospecha di caso di malversacion grandi 


FOR di algun dia caba tin 
e rumornan ta circula cu na 
Laboratorio tin un caso di 
malversacion, unda Maiky F., 


conoci den mundo di domino, 
ya cu e tabata Presidente di 
Aruba Domino Bond y awe 
ta forma parti di directiva, lo 


ta envolvi. Tambe Maiky F. ta 
conoci como un fuerte campa- 
ñador di MEP, kende semper 
tin su cartera yen di placa. 


A cuminsa sospecha cu Maiky 
F. lo ta meti den actonan 
ilegal, e.o. den traficacion di 


droga, si mira su manera di 
biba y e forma cu e ta gasta 
placa. P.e. con el a bende 
un yate y a cumpra uno mas 
grandi y luhoso. 

Tur caminda cu e ta bai, e ta 
treat tur hende, manera cu e 
si no tin problema cu fondo. 
Tur e hechonan aki a pone 
cu a institui un investigacion 
silencioso na Laboratorio, ya 
cu e salario cu e tin, e no por 
hiba e bida cu Maiky a bin ta 
hiba. 

Informacion extraoficial cu 
nos di AWEMainta a bin ta 
haya ta, cu el a malversa 
masha hopi placa, te nan ta 
papia di miyones di florin, y 
no di miles. Sintiendo e cay- 
ente di e investigacion, Maiky 
a dicidi di baha na awa. Ta ser 
bisa cu e ta na Colombia, pero 
tambe tin version cu e ta na 
Punto Fijo. 

Autoridadnan hudicial mien- 
tras tanto a ser poni na altura 
di e sospecho di malversacion 
aki, pa cual Ministerio Publico 
lo ta preparando un team pa 
bai busca e persona aki, p’e bin 
duna cuenta di su hechonan. 

Ta ser bisa cu ta miyones di flo- 
rin a ser malversa, y di biaha 
e pregunta: “No tin control?” 
Aparentemente cu si, pero di 
un forma of otro, e proceso di 
malversacion aki a bin ta tuma 
lugar pa hopi aña caba. Si re- 
sulta cu Maiky F. a haci esaki, 
anto tin cabez mester cuminsa 
lora, pesei keda pendiente di 
e caso aki, cu ta birando uno 
interesante. 

CMB apoyando e hubentud di San Nicolaas 


Diasbra a tene ceremonia di cende luz 

Awe ta hacianja "NAYSA LOPEZ". 


Hopi sctnchicf braza Naysa ta ricibi di su mamijackp, papi 
Nacpva. 

Tambe Masba Pabien ta bia ctiparti cti sa Dudcman, su loverboy Jeff, 
madriuauau, padrinoy demas famia Lopez, van der Lindeny Semeleer. ^ 
Dios bendicionabo "Mamita ", p cu bo pasa un dusbi dia verder 

Hiep biep boerra!!! Happcj birtbdacj to cjou!!! Aive diabuebs 13 di 
december e princess cjrandi di cas ta cumpli su suoeet 16tb esta NOÉMl 
TROMP E ta banja bopi Pabien, sunchijj brasa nan diparti su Tata 
Micbeat, Mama, Gtenda, ruman nan Mitcbetly Junacjra. Tambe e ta 
banja pabien di su u/elo jj wela nan, tanta jj omo nan di tur su friends • 
nan di La sate Cottecje cj tambe di su prima cj primo nan na Aruba cj na ...o 
Hulanda. Specialmente disuprima nan Amarelcjs & Milienca cj demas • 
famia jj amistades nan. Noemi, nos ta desea bo tur cos bon pasa un 1 

dusbi dia !! Hiep Hiep Hiep Hoerrra !!!!! 

.m.m «■■■■•» •i i®fs • fs 


E aña aki atrobe Caribbean Mercantile Bank ta un di e patrocinadornan di e proyecto di Hubentud 
Uni Sero Preto. Bao capa di nan programa nobo “Biba Mihor”, CMB ta laga nan presencia wordo 
sinti cu e Logo di Biba Mihor y e Leon di CMB tur na luz. E participacion aki ta pas completamente 
den e tema di cultura cu Hubentud Uni a scohe e aña aki pa e casitanan pasobra e presencia di 
CMB den nos comunidad casi por wordo considera como parti di nos cultura. 


CU 45 aña di presencia ariba nos isla y como un di e banconan lider, CMB y nan programa ino- 
vativo Biba Mihor kier ta parti di actividadnan positivo na Aruba, manera esun di e Casitanan di 
Luz. Esaki ta un di e hopi eventonan pa comunidad den cual CMB ta activo durante henter aña y 
especialmente durante Fin di Aña. 

Operadornan ta bende mas y mas hotelnan cu ta ambientalmente responsabel 


EWALD Biemans, Director di 
Hunta di Directiva di Aruba 
Hotel & Tourism Association, 
a duna su comentarionan 
durante e Asamblea General 
di AHATA via un remote feed. 
Ewald Biemans mes ta na Eu- 


ropa pa motibonan di trabou, 
pero asina mes e kier a dirigi 
su mes n’e asamblea y com- 
parti su pensamento cu Aruba 
en general y e miembronan di 
e asociacion den particular. 


“Cu tur e cambionan cu nos 
ta experenciando cu AHATA 
y Aruba, nos por yama e tema 
di e Asamblea General aki, E 
Biento di Cambio. Cambionan 
denter di e ekipo di AHATA, 
cambionan den e producto 


turistico di Aruba, den nos 
medio ambiente, den tecnolo- 
gia y den nos economia tabata 
substancial den 2007. 
Mientras cu cambio inicial- 
mente ta incomodo, e ta per- 
miti nos e oportunidad pa 


forma un grupo di nobo y cu 
un perspectiva fresco y un set 
nobo di habilidad pa aplica 
na nos mision y vision”, segun 
Biemans. 

“Nos a cuminsa e aña aki cu al- 
gun asunto urgente cu tabatin 
mester di atencion inmediato: 
Asunto di Imigracion. AHATA 
y e Ministerio di Extranhe- 
ria tabata y ta trahando riba 
asuntonan critico cu e proceso 
di permiso y mientras cu e 
proceso ta sigui, miembronan 
ta raportando progreso den 
sigura e trahadornan necesa- 
rio. Tambe nos ta trahando 
riba un Job fair y nos a scoge 
San Nicolas como nos area 
di prueba”, segun Ewald Bi- 
emans. 

ATA y AHATA a retreat pa 
un “reunion di mente unda 
nos a saca afo, a refresca y a 
rehubenece - y ultimamente 
ta spera di traha un caminda 
nobo pa yega na un relacion 
exitoso di trabou entre e sector 
publico y sector priva, cual lo 
produci pa turismo di Aruba. 
Sostenebilidad y e asuntonan 
ambiental ta birando mas y 
mas importante pa nos clien- 
tenan. E operador di gira mas 
grandi na mundo, TUI a anun- 
cia cu den futuro sercano nan 
ta bai bende solamente ho- 
telnan cu ta ambientalmente 
responsabel. 

Un di e iniciativanan cu AHA- 
TA ta tumando ta pa educa 
y entrena nos asociadonan y 
tecniconan den e industria. Un 
tayer di energia solar, un tayer 
di certificacion di Green Globe 
y varios otro curso ta den orga- 
nizacion pa conscientiza nos 
miembronan. 

Varios miembro mas ya caba a 
compromete na bira ambien- 
talmente certifica. Tambe nos 
ta mira dilanti na un relacion 
ambiental hopi fuerte y efec- 
tivo cu ATA. Nos ta contento di 
por haci nos desaroyo ambien- 
tal un esfuerso di henter e isla, 
cu e meta ultimo di obtene un 
certificacion di destinacion, 
segun Ewald Biemans a duna 
di conoce. 

CIAD cu presentacionnan interesante na scolnan secundario 

CIAD (Centro di Informacion pa Asuntonan di Droga) conhunta- 
mente cu CAA tabata na varios scol secundario recientemente. 


E trahadornan di CIAD a bishita y a duna presentacionnan na 
e brugklasnan di EPB Hato y San Nicolas y Colegio Arubano 
Oranjestad y San Nicolas. 

E presentacionnan a tuma lugar durante e oranan di e lesnan di 
PV (Formacion Personal) y a bay bon, e alumnonan a haya hopi 
informacion tocante droga, alcohol y adiccion. 

CIAD a inclui un adicto activo den su presentacion y el a duna 
testimonio encaunto su bida. 

CIAD lo sigui otro aña cu su presentacionnan y scolnan interesa 
por yama libremente na telefon 588 1391 of pasa na oficina di 
CIAD na Oranjestraat 28 na Playa. 


Tropical Bottling Company a saca Scolnan ganador di Juice Bomb Schoolproject 


AYERA 12 di december 2007 
Tropical Bottling Company 
a pasa na e scolnan cu a sali 
ganador di e Juice Bomb school- 
project. En total hopi scol a par- 
ticipa entre otro Sint Aloyisius 
School na Noord, St. Franciscus 
College na Oranjestad, Colegio 
San Hose di Santa Cruz, Colegio 
Santa Filomena di San Nico- 
laas, Commandeur Pieter Boer 
School di San Nicolaas, Colegio 
Sagrado Corason di Savaneta, 
Colegio Ora Ubao di Tanki Leen- 
dert. Y di e Kleuterschoolnan a 
participa Cayena Kleuterschool 
di Noord, Agnes Kleuterschool 
di Noord, Imelda Kleuterschool 
di Oranjestad, Tarciscius Kleu- 
terschool di Brasil y por ultimo 


Trupiaal Kleuterschool di Santa 
Cruz. Mirando e cantidad di 
scolnan cu a participa tabatin 
un interes grandi den e Juice 
Bomb Schoolproject. 

Tropical Bottlling Company ta- 
batin e tarea grandi di saca dos 
scol ganador pa e dos categori- 
anan. Den categoria I: di eerste 
te cu derde klas, a sali ganador 
e derde klas di Sint Fransicus 
College y den e categoria II: di 
vierde te cu zesde klas, a sali 
ganador un zesde klas di Sint 
Aloyisius School. Tropical Bot- 
tling Company kier a gradici tur 
e esfuerso y e bon trabao cu e 
muchanan a haci participando 
cu e Juice Bomb schoolproject. 





ANUNCIO 

Directie Finaneién ta anuncia cu nan lo ta sera e siguiente dianan: 

- December24,2007 

- Deeember 27,2007 

- December28,2007 

- December 31,2007 

Turpago relaciona cu vergunningen mester tuma lugar prome cu 21 december 2007 na Directie Financien y/o lambepor efectua e 
pagonan via banco. Si bo persona no a ricibi un factura por fabortuma contaeto cu señora Laluva Cham di Directie Financien na tel. 
582-3100 ext, 310 of via e-maS3 adres debiteuren@fmance.gov.aw. 


MEDEDELING 

Hierbij deelt Directie Financien het pnbiiek mede dat zij in verband met de aangekondigde ATV-dagen de volgende dagen gesloten 
zullen zijn: 

- December 24,2007 

- December 27,2007 

- December 28,2007 

- December 31 ? 2007 

Alle betalingen met betrekking tot vergunningen dienen uiterlijk 21 december 2007 betaald te zijn per kas enfof kunnen ook per bank 
worden betaald. Indien uw persoon geen factuur heeft ontvangen gaame contact opnemen met mevrouw Latuva Cham van de Direetic 
Financien via tel. 582 3100 ext. 310 of via e-mail adres debiteuren@finance.gov.aw. 

ANNOUNCEMENT 

Hereby Directie Finaucien wishes to inform the public that itsoffice will be closed on the following dates: 

- December 24,2007 
• December 27,2007 

- December28,2007 

- December31 s 2007 

All payinent related to vergunningen have to be paid on December 21,2007 at the office of Directie Financien and/or could also be 
paid by bank. If your penson has not received an invoice, please contact Mrs. Latuva Cham at the Directie Financien teh 582-3100 ext. 
310 or by e-mail address debiteuren@5nance.gov.aw. 

Keurmento di auto segun afspraak 


D.T.I., conciente di e necesi- 
dad pa mehora e servicio pa cu 
keurmento di auto y pa evita fila 
largo for di den oranan tempran 
di mainta lo introduci entrante 
januari 2008 un sistema di 
afspraak. 

E sistema di afspraak lo ta di tal 
forma cu un doño/chauffeur di 
auto lo haya un dia y un ora pa 
presenta na keuringslokaal pa 
e keuring. 

E afspraak lo wordo tuma via 
telefoon of personalmente na 
e kantoor di D.T.I. na Wayaca 
31-A. Ta tuma afspraak tur dia 
di 11:00 pa 11:45 di mainta, 
y di 3:00 pa 4:00 di atardi, cu 


excepcion cu diabierna ta tuma 
afspraak parti mainta so. 

Pa pidi un duplicaat of pa un 
herkeuring cu no ta debi na 
fayo den e sistema di brake no ta 
necesario pa pidi un afspraak. 
Pa haci cambio den e registro 
(“overschrijving”) sea di doño 
of vehiculo si ta necesario pa 
pidi un afspraak. 

Ora di haci un afspraak lo no 
duna un comprobante pa esaki, 
e doño/chauffeur ta keda re- 
sponsabel pa corda ki dia y ki 
ora e tin un afspraak. Ta conse- 
habel pa pidi un afspraak cu su- 
ficiente tempo di anticipacion y 


no warda te ora e keuringskaart 
caduca pa pidi un afspraak. 
Mirando cu tin diferente catego- 
ria di vehiculo e keuringnan lo 
tuma lugar durante siman den 
e siguiente forma. 

Dialuna, diamars y diahuebs 
lo keur vehiculonan pa uso 
particular/comercial cu tin e 
plachi number cu e.o. e letter 
A. Pues vehiculonan manera 
sedan, van, pick-up y suv. 
Diaranson ta keur auto di uso 
pa transporte publico, plachi V, 
TX, B, O, T (excluyendo busnan 
grandi). 

Diabierna ta keur vehiculonan 
mas pisa e.o., TR, DT y busnan 


grandi. Riba e dia aki ta keur 
continuo di 8:00 pa 13:00. 

Lo cuminsa tuma afspraak riba 
3 januari 2008. Y relaciona 
cu e introduccion di e sistema 
di afspraak keuringslokaal lo 
ta sera riba e dianan 3 y 4 di 
januari 2008. Pues e prome dia 
cu ta cuminsa keur auto ta 7 di 
januari 2008. 

Ora di presenta pa keur e doño 
di e vehiculo mester entrega e 
siguiente documentonan: keur- 
ingskaart di keuring anterior, 
comprobante di e registro di e 
vehiculo na Ontvanger, com- 
probante di un seguro valido 


pa e vehiculo concerni y placa 
exacto pa pago di e keuring. 
Den caso di afkeuring pa fayo 
den e sistema di brake ta nec- 
esario pa pidi un afspraak pa 
herkeuring. Ta bon pa tene na 
cuenta cu un herkeuring ta gra- 
tis si e tuma lugar prome cu 30 
dia desde e dia di e afkeuring. 


- Mainta 

Our innovative 'PLUS' series of products: 

+ Business Plus for retailers and business owners + Home Plus for home-owners 
+ Auto Plus, Auto Plus Extra for car-owners + Total Loss Plus for car owners 

We also offer policies for Condominiums and Apartments! 

Other products: Comprehensive Liabilities and Professional Indemnities 

Over 50 years in Aruba -1 trillion US$ in assets - In more than 135 countries 


START MET 0NS... EINDIG MET SUCCES 


ln 2008 staan wij weer klaar om u te begeleiden 
metéénvan de volgende cunmsen: 

NEMAS MIDDLE MANAGEMENT 

MANEHO BASICO PA SUPERVISOR 

E yabi pa supervisa efectivamente 

MODERNE BEDRIJFSADMINISTRATIE 
MODULE: BEDRIJFSSTATISTIEK 
MODULE: BELASTINGWETGEVING 

GEWOON GOED NEDERLANDS SCH£IJ\/£N 
CURSUS L.M.A. 

EFFECTIEVE PRESENTATIE TECHNIEKEN & 
VAARDIGHEDEN 

PD BOEKHOUDEN: 

Module: Boekhouden v 
Module: Handels- en wetskennis 

MANEHO RIBA NIVEL MEDIANO 

(Middle Management na PapiameTito) 

NOTULEREN kan je leren /jfr 

FINANCIAL ASSISTANT: j , ■ Ék 

BASISKENNIS BOEKHOUDE 
BASISKENNIS CALCULATIE 

REGISTER FINANCIEEL MANAGEMENT 
SNEL TYPEN OP DE COMPUTER 
THE EXCEPTIONAL RECEPTIONIST 
ACTUELE TELEFOONVAARDIGHEDEN 

Bel voor nadere informatie naa GJeaninc SofagnU'r bf 
Annique Wever op: tel. 5881911 
c-mail: info(« adviesbureauintop.co 


Opleiding & Training voor de werkende mens 

AAA a rindi homenahe na empleadonan 



RECIENTEMENTE tabata tin 
un celebracion special den VIP 
Room di aeropuerto, caminda 
Aruba Airport Authority N.V. a 
celebra hunto cu empleadonan 
ehemplar. 

Sr. Johnny Tromp reciente- 
mente a celebra 20 aña den 
servicio. Sr. Tromp na aña 
1990 a drenta den servicio 
di aeropuerto como Aspirant 
Technisch Opzichter, na 1991 a 
bira Adjunct Technisch opzich- 
ter, na 1994 a bira Technische 
Opzichter y for di aña 2005 te 
cu awor Sr. Tromp ta Associate 
Engineer di AAA. 

Mescos cu Sr. Tromp, Sr. Mickel 
Ling tambe a celebra su aniver- 
sario den servicio di aeropuerto, 
pero den su caso el a celebra 35 
aña trahando. “Ling” manera e 
ta worde yama cariñosamente 
a cuminsa na aña 1972 den e 
rango di Leerling in losse dienst 


y despues cu aeropuerto a bira 
N.V. y e construccionan a cum- 
insa, Ling e tempo aki a wordo 
traslada pa PCO, caminda el 
a duna un bon aporte na con- 
struccion di nos aeropuerto y 
tambe a haña hopi experiencia 
cu awe e ta haciendo bon uso di 
dje den su funcion actual como 
Manager Electrical Mechanical 
Services. 

Sra. Ruthmilda Iloviere-Wells 
tambe tabata di fiesta hunto cu 
su coleganan na aeropuerto ya 
cu 20 aña pasa Sra. Ruthmilda 
Oliviere-Wells a drenta servicio 
na Luchthavendienst como tel- 
fonista cu un “arbeidscontract”. 
For di 2005 te cu 2007 Sra. 
Oliviere-Wells ta traha den e 
Customer Information Services 
den e departamento di Business 
Unit Terminal. 

Sr. Mauricio Boekhoudt a caba 
di celebra recientemente cu 35 


aña pasa el a drenta den servi- 
cio di luchthaven dienst como 
Aspirant-luchtverkeersleider’ y 
for di aña 2006 te cu awor, cu ta 
35 aña despues, Sr. Boekhoudt 
ta e ‘Strategic Advior’ di AAA 
N.V. Sr. Mauricio Boekhoudt ta 
wordo considera como e ency- 
clopedia bibo di aeropuerto! 

Alaves AAA a dispidi di un bon 
colega cu a bai disfruta debida- 
mente di su pension, esta 
Sr. Jorge Koolman, mihor cono- 
si como “Joy.” 

Managing Director Sr. Peter 
Steinmetz a expresa palabranan 
di pabien na esnan cu a celebra 
nan aniversaio trahando na 
aeropuerto y tambe a gradici 
nan pa nan añanan di labor, 
dedicacion y cooperacion. 
Durante e ceremonia di recono- 
cimiento y celebracion, Johnny, 
Mickel, Ruthmilda, Mauricio y 
Joy conhuntamente cu colega y 



Monica Kock, parlementario MPA 

Deskundig advies pa direktie belastingen Ta costa mas cu henter e personal hunto 



ORA MPA a ricibi e presu- 
puesto di MEP pa aña 2008 MPA 
a keda sorprendi pa e suma di 
deskundig advies cu Direktie 
Belastingen (Departamento di 
Impuesto) ta exigi. E suma cu 


MEP tin presupuesta pa Depar- 
tamento di Impuesto ta 4,2 mi- 
yon. Un suma enorme cu bo ta 
puntra bo mes, ta na ken y ta na 
kico bo ta paga asina un suma 
halto di deskundig advies. 


MPA a critica e suma aki pa- 
sobra e suma ta mas halto cu 
e suma total (cu tur gastonan 
social aserca) di e personal di 
Departamento di Impuesto cu 
ta 3,5 miyon. Salario mes ta 2,7 
miyon. Con por ta asina cu ta 
paga 4,2 miyon na experto cu 
ta mas cu ta paga na salario di 
henter e personal di Departa- 
mento di Impuesto hunto? Esaki 
ta inaceptabel pa MPA. 

E pregunta ta si un suma asina 
grandi ta necesario pa experto- 
nan. Tin basta aña ta andando 
caba pa automatisa e depar- 
tamento cu e keda cla. Segun 
Minister e suma ta necesario 


pa experto pa mantene e sys- 
tema automatisa di e departa- 
mento. E contesta di Minister 
no ta aceptabel. Ningun hende 
por kere esaki. 4,5 miyon pa 
mantene un systema di au- 
tomatisacion cu ta costa mas 
cu tur e personal hunto di e 
departamento? Ta na unda 
nos ta bai? Pueblo por conclui 
nan mes cu algo no ta cuadra 
akinan. Cua conclusion mester 
tuma? Cu mantene e systema 
ta costa mas cu e personal? Of 
ta un suma halto a wordo poni 
pa usa pa otro motibonan? Of 
mester conclui cu e personal di 
Departamento di Impuesto ta 


funciona asina malu cu mester 
experto pa laga e departamento 
funciona? Si ta asina, laga e 
expertonan maneha e departa- 
mentonan anto. Pero MPA no ta 
kere cu esaki ta e motibo. Lo tin 
otro motibo pa kico mester un 
suma asina halto pa deskundig 
advies. E ta demonstra si con e 
gobierno di MEP ta sigi gasta 
sumanan grandi pa experto- 
nan pasobra segun nan no tin 
experto na Aruba. 

MPA no por acepta e presu- 
puesto na unda experto ta costa 
mas cu ful e personal hunto di 
un departamento. Algo no ta 
klop akinan. 

Dia di la Virgen de Guadalupe 



N.V. ELMAR 

Wilhelminastraat 110 P.O. Box 202 
Oranjestad, Aruba 

Tel.: (297) 523 7100 - Fax (297) 582 8991 

Website: www.elmar.aw 
E-mail: info@elmar.aw 

PARTISIPASHON 

Evita di pasa un anochi den scuridad. 

N.V. ELMAR ta avisa tur su consumidornan 
cu ultimo dia di pago pa recibonan pa luna di 

OKTOBER 2007, 

lo ta diabierna, 14 di december 2007. 

Consumidor cu no paga nan recibo promer cu e 
fecha aki ta corre riesgo cu e percela en cuestion 
lo wordo desconecta y consecuentemente por 
pasa un anochi den scuridad. 

Responsabilidad di cada consumidorta pa paga 
su recibo na su debido tempo. 


ELMAR 


E ta reina di México y e maximo 
adoracion di miles di devoto. 

Su imagen ta worde venera 
cada 12 di december den e Basi- 
lica de Guadalupe, na Ciudad di 
México, na unda un promedio 
di 12 miyon bishitante ta yega 
den e peregrinacion anual. Flor 
ta e ofrenda mas comun y du- 
rante e dianan aki henter e pais 
ta uni den oracion pa su santa 
patrona. Segun historia, la Vir- 
gen de Guadalupe a aparece na 
un indio di nomber Juan Diego 
riba diasabra 9 di december 
1531 na pia di e sero Tepeyac, situa pafo di Ciudad di México, 
pa anuncia cu e ta desea pa un tempel worde construi na su 
nomber na e luga ey, y a pidi Juan Diego pa hiba su mensahe pa 
e obispo di México, Juan de Zumárraga. Juan Diego a cumpli cu 
e encargo di la Virgen, pero e obispo no a ker’e. 

E mesun atardi ey Juan Diego a bobe pasa band’i Tepeyac, y a 
conta la Virgen loque a pasa y a pidié pa manda otro mensahero, 
pero la Virgen a insista pa Juan Diego haci otro intento e dia 
siguiente. 

Siguiendo e instruccion di la Virgen, Juan Diego a bolbe presenta 
serca e obispo, y e ultimo aki a pidi Juan Diego pa e trece algun 
señal pa demostra cu loque e ta bisa ta berdad. 

E mesun atardi ey Juan Diego tabata tin su di tres encuentro cu 
la Virgen. Ora Juan Diego a informa la Vrigen di e peticion di e 
obispo, la Virgen a pidié pa e bolbe e dia siquiente, pa e dune e 
señal cu e obispo ta pidi. 

Pero e dia siguiente - dialuna 11 - e tio di Juan Diego, Juan 
Bernardino, a bira gravemente malo y esaki a stroba Juan Diego 
di bai serca la Virgen. E mesun anochi ey e estado di salud di 
Juan Bernardino a empeora, y Juan Diego mester a bai Ciudad 
de México pa busca un sacerdote. 

Tabata durante e prome oranan di dia 12 di december ora cu, 
na camnida pa ciudad, Juan Diego a pasa band’i Tepeyac. Cu 
berguenza pa no a cumpli cu e promesa cu e’la haci na la Vir- 
gen, Juan Diego a dicidi di cana rond di e sero pa evita un otro 
encuentro. Sinembargo, la Virgen a aparece na Juan Diego den 
e cunucu pega cu e sero. E’la bisa Juan Diego cu e no mester tin 
miedo mas pa salud di su tfo, y a pidi’e pa subi na top di Tepeyac, 
caminda e lo haya rosanan di Castilla - cu no ta florece den e 
sero - cu lo ta e señal cu e mester entrega e obispo. 

Mientras Juan Diego tabata na caminda pa cas di e obispo, la 
Virgen a aparece serca e moribundo Juan Bernardino y a cur’e. 
La Virgen a splica Juan Bernardino e encargo cu e’la duna Juan 
Diego, y a pidi’e pa papia cu e obispo di su enfermedad y e forma 
con e’la worde curá. 

Pa band’i merdia di e 12 di december ey Juan Diego a bisa e 
obispo cu e’la trece e señal cu e obispo a pidi. Y ora e’la habri 
su mantel, e rosanan di Castillo a cai na suela, y den e mantel a 
aparece e imagen di la Virgen de Guadalupe. 

Desde e momento ey, e dia aki a worde escogi como dia di la Vir- 
gen y su imagen ta simbolo di devocion di e pueblo mexicano. 

Explosión di auto-bom a mata alto general libanes 



E explosion di un auto-bom 
ayera a mata un general li- 
banes den un suburbio cristian 
cerca di Beirut. E general ta- 
bata un di e principal candi- 
datonan pa lidera e ehercito si 
general Michel Suleiman bira 
president otro siman. 

E ataque ta aumenta tension 
na Libano, caminda lidernan 
rival ta envolvi den un disputa 
riba presidencia, cu a causa 
e peor crisis politico desde e 
guera civil di 1975-1990. E 
brigadir general Francois al- 
Hajj, hefe di operacion militar, 
y varios guarda espalda a muri 
den e explosion cu a tuma luga 
mainta tempran y cu a alcansa 
su auto na Baabda, segun un 
comunicado militar. 

Hajj ta e di nuebe victima fatal 
di un serie di asesinato cu a 
cuminsa na 2005 cu e asesi- 
nato di e ex prome ministro 
Rafik al-Hariri. 

Un funcionario halto di husti- 
cia a bisa cu Hajj y su guarda 
espaldanan so a muri ora e 
bom di 35 kg a rementa na 
Baabda, un area cu ta sede 
di e palacio presidencial y 
varios embahada. Fuentenan 
di seguridad a bisa cu tabata 
tin cinco morto. 

E explosivonan, coloca den un 
BMW berde, a worde detona 
pa control remoto, segun fu- 
entenan di seguridad. 

Hajj, di 50 aña y pico, tabata 
worde mira como un di e dos 
principal candidatonan pa 
e puesto di hefe di ehercito, 
tradicionalmente ocupa pa un 
cristian maronita. 



E puesto lo keda vacante si 
parlamento elegi Suleiman, 
den un votacion cu a worde 
posponi varios biaha, y cu awo 
ta programa pa tuma luga di- 
aluna. Hajj tabata un di e prin- 
cipal lidernan di e ofensiva 
contra milicianan relaciona 
cu al Qaeda den e campo di 
refugiadonan palestino di 
Nahr al-Bared, den e parti nort 
di Libano na principio di aña, 
den cual 168 soldat y como 
230 milicia di Fatah al-Islam 
a muri. 

E explosion a benta e auto Hajj 
un 50 meter leu y a causa can- 
dela na varios otro vehiculo. 
Varios edificio den cercania a 
sufri daño. 

Decena di soldat a cera e area 
cu cordon, mientras bombero 
y equiponan di rescate tabata 
paga e candelanan y traslada 
e heridonan pa hospitalnan 
den cercania. 

Dialuna ultimo, e president 
di Parlamento libanes a re- 
trasa, te dia 17 di december, 
e eleccion di hefe di Estado, 
e di ocho posponemento cu 
e votacion a sufri pa motibo 
di e diferencianan existente 
entre e coalicion oficial anti- 
siria y oposición, apoya pa 
Damasco. 

Ambos parti a bai di acuerdo 
siman pasa pa presenta gen- 
eral Suleiman, un cristian 
maronita, como candidato 
di consenso pa e puesto cu ta 
vacante desde 24 di novem- 
ber, dia e mandato di Emil 
Lahouda yega na su fin. 
Ningun grupo a tuma respons- 
abilidad pa e morto di Hajj. 



Ta fin di aña atrobe, y nos 
a caba di recibi mercancia 
nobo pa grandi y chiquito. 

Bishita nos na Manchito’s 
pa bo escoge bo mihor flus, 
dashi, caminsa y 
mucho mas 


Nos ta spera 
riba Boso, sin 
compromiso 

Uribe unicamente ta sinti presion di 
consenshi den caso Betancourt 



Alvaro Uribe 


E president colombiano Al- 
varo Uribe a bisa cu e unico 
presion cu e ta sinti pa negocia 
e liberacion di e rehen colom- 
bo-frances di FARC, Ingrid 
Betancourt, ta di su consenshi 
y no di gritonan internacional. 
Esaki e’la declara na e corant 
argentino Clarm.“E unico 
presion cu mi ta sinti ta bin 
di mi consenshi. Y mi tin un 
consenshi tranquil pa loque 


Colombia a haci den e caso 
aki”, Uribe a bisa, y a admiti cu 
e president argentino Cristina 
Kirchner a bolbe menciona 
su preocupacion pa e caso, 
durante un reunion cu nan ta- 
bata tin. Yamadanan na favor 
di un intento di gobierno di 
Uribe cu FARC, a worde lansa 
ultimamente pa e president 
di Francia, Nicolás Sarkozy, 
Cristina Kirchner, e president 
venezolano Hugo Chávez y 
familiarnan di Betancourt. 

E mandatario colombiano a 
recorda cu “den e mediacion 
di Venezuela, gobierno co- 
lombiano a ignora riesgonan 
politico ora a facilita e media- 
cion ey, pa duna prioridad na 
interes humanitario”. 

Ora a puntre ki impacto e mor- 
to hipotetico di e ex candidata 
presidencial, cu ta den poder 


di FARC, lo tin riba je, e’la 
contesta cu “E asesinato di co- 
lombianonan den semehante 
circunstancia a haci hopi dolo. 
Mi tata a worde asesina den 
un intento di secuestro”. 

Pa loque ta kico e ta dispuesto 
di cede pa discuti un intercam- 
bio di esnan secuestra pa re- 
beldenan preso, e’la responde 
cu “e negociacion no por ta un 
reconciliacion cu terorismo”. 
“Danki na e determinacion 
firme di e gobierno aki, nos 
ta derotando secuestro”, e’la 
indica. Encuanto pakico e ta 
opone pa despeha un zona 
pa negocia cu FARC, e’la bisa 
cu ‘den pasado esey no a fun- 
ciona. E ta bira un refugio pa 
gueriya. Bao gobierno anteri- 
or tabata tin un zona despehá 
pa 3 aña y mei largo, y nan no 
a libera e rehennan”. 





A ppetizers 


Entree 


Baked Turkey 
white or dark Meat served with Gravy 


“Arubian Sensation” 
Aruban Style Fillet of Fish caught and cooked Creole Style 


“Trio of the Land” 

Chicken Creole, Tenderloin Christmas and Ham Pineapple Sauce 


All dishes served with mixed fried rice and mashed potato 


Dessert 


Tiramisu, Caramel Flan, Ice Cream 


For Reservation Call 586-0644 

Palm Beach 21-A 

no service charge 


”The Best of Bella Luna” 
This Combination brings out the 
Best of the Land & Sea 

Tenderloin Mushroom Sauce 
& Shrimps Taragon Sauce 


Caesar 


Salad Bella 


Ham Pineapple Juice Sauce 
Creme de Oysters Soup 
Luna topped with Grilled Chicken 

Ayaca 


Artico ta dirti 



E dirtimento di Artico, cu ya ta preocupante, a acelera durante e 
verano nordico aki, cu ta un señal di advertencia cu segun algun 
cientifico, ta nifica cu e calentamento global ta birando peor. 
Un cientifico incluso a specula cu e lama congela lo desaparece 
durante verano, den cinco aña. E capa di ijs cu ta cubri Groen- 
landia a perde casi 19.000 miyon ton mas pa via di dirtimento 
compara cu e record anterior, y e volumen di e ijs na Artico na 
final di e verano tabata mitad di loque tabata tin apenas cuater 
aña pasá, di acuerdo cu datonan capta pa un satelite di NASA y 
cu a cai den man di The Associated Press. 

“Artico ta grita pa ayudo”, segun Mark Serreze, e cientifico 
principal di e centro gubernamental di dato riba sneu y ijs na 
Boulder, Colorado. 

Apenas aña pasa, dos cientffico prominente a sorprende nan 
coleganan ora nan a proyecta cu e ijs di Oceano Artico lo dirti 
asina rapido cu e lo por desaparece completamente pa verano 
di aña 2040. 

E siman aki, despoues di a revisa su propio datonan atrobe, Jay 
Zwally, climatologo di NASA, a bisa: “Si e sigui cu e paso aki, 
Oceano Artico lo por keda practicamente sin ijs pa ora e verano 
di 2012 yega na su fin”, hopi mas lihe cu tabata previsto. 

Asina ta, cu recientemente e cientificonan a haci nan mes e pre- 
guntanan aki: E dirtimento cu a worde observa den henter Artico 
na 2007, tabata un salto excepcional dentro di e calentamento 
constante? Of tur cos a bai mas lihe den un ciclo climatico nobo, 
cu ta bai mas aya di e peor scenraionan plantea pa e modelnan 
simulado via cumpotera?” 

“E Artico, den relacion cu e cambio climatico ta worde compara 
cu e canari cu ta drenta den un haula den un mina, pa wak si tin 
gasnan toxico eyden”, Zwally a bisa. “Awo, encuanto e señal di 
calentamento, e canari a muri. A bnira tempo pa nos cuminsa 
sali di e minna di carbon”. 

Kimamento di carbon, petroleo y otro combustibelnan fosil ta 
emiti bióxido di carbon y otro gasnan cu ta empeora e efecto 
di invernadero y cu ta worde responsabiliza pa e calentamento 
global causa pa hende. 

Durante e ultimo dianan, diplomaticonan a debati na Bali, In- 
donesia, e terminonan general di un otro tratado climatico cu ta 
contempla imposicion di limite mas stricto pa e gasnan aki. 
Loque ta pasa na Artico tin implicacion pa e resto di mundo. Un 
dirtimento mas rapido eynan ta implica un subida di e nivel di 
lama y mas cambio imediato den e clima invernal, debi na cu tin 
menos ijs den lama. 

Ta pensa den otro cos 

Sao Paulo di Brasil lo 
purba busca Adriano for 
di Inter sin paga nada 

SAO Paulo, actual campeon di e futbol brasileño, lo purba 
contrata Adriano, delantero di Inter Milan, ora caba su recu- 
peracion fisico, a informa e directiva di e team di Sao Paulo. 
“E negociacion cu nos kier hasi ta no paga nada y sigui e 
tratamento di Adriano na Brasil. Nos a hasi esey cu Ricardo 
Oliveira y tabata hopi bon p’e, cu a bolbe briya na Europa”, e 
directiva di e club, Joao Paulo Lopes a bisa. Despues di un mal 
temporada na Italia, yena di constante lesion y un deficiente 
preparacion, Adriano ta purbando recupera e forma fisico 
den e centro di rehabilitacion deportivo, fisioterapeutico y 
fisiologica (Reffis) di Sao Paulo, cu ta un di esun nan mas 
conoci y reconoci den su categoria den full mundo. 

E intencion di e club di Sao Paulo ta cu e delantero caba su 
recuperacion den e team, pa hunga e Copa Libertador di 2008, 
y pa cu regresa den un futuro na e futbol europeo den pleno 
recuperacion. 

“Adriano ta feliz cu e trabou y cu e ambiente di e club. E com- 
promiso cu tin cu Inter ta cu na comienso di january Adriano 
por bolbe y ta recupera”, Lopes a bisa. 

E directiva a sigura cu e oferta no a realisa awo pa motibo di 
etica. Den e caso di Ricardo Oliveira, grita pa Lopes, a yega na 
Reffis pa recupera di un lesion di rudia, na 2006, ora tabata 
hunga cu e club di Betis. 

Oliveira a caba su recuperacion den renta cu e club di Sao 
Paulo, cu cual a hunga Copa Libertador. Despues ta regresa 
na Europa y lo ta traspasa pa Milan italiano. 



AWEMainta 



REAL Madrid a kibra tur cos y ta logra su pase 
como prome di e grupo pa octavo final di Cham- 
pions League, cu festival goleador y diversion 
den e stadion Santiago Bernabeu na banda di un 
debil Lazio, cu a logra gana cu un score di 3-1 e 
dia cu Bernd Schuster a castigo Guti den un wega 
vital. Real Madrid no por a faya. No tabata tin 
excuse pa sentencia un clasificacion cu tabata tin 
mester un luna prome. Instala den un di e grupo 
mas facil, a pordona dos oportunidad, na Grecia 
y Alemania. Contra di Lazio tabata obliga na 
gana. Bernd Schuster a pone un cambio chikito 
den su hungadornan. No ta kere den e rotacion. 
Pesey, e suplencia di Guti ta un castigo den tur 
regla. Nunca e tecnico lo reconoce esey, pero e 
expulsion di e segundo capitan contra di Murcia 
e ta pasando esaki malo. 

T’e na e momento aki, Guti tabata e clave di e 
Real Madrid nobo. E faro cu tabata guia e wega. 
Hasta a lubida su suplencia den e prome wega 


serio di aña, e ida di Supercopa di Spaña contra 
di Sevilla. E historia a ripiti. E dia mas importante 
ta señala, den e ocasion aki, e tecnico cu cual tin 
mas confiansa. 

No ta Guti un futbolista mas. Asina briyante, 
manera irregular den momento di duda. Su cabes 
ta inventa pase unico na ritmo cu ta desconecta 
e mundo pa drenta den un dinamico negativo. 
Su cara den e banki ta bisa tur cos. No tabata 
spera. 

E team cu a gana na Bilbao a sigui cu nan style. 
Baptista a aumenta e musculo y a logra e yegada. 
E brasileño tabata spera su momento, a gana e 
pulso durante e minuutnan y no a desaprobe- 
cha. 

A nace e wega cu un Real Madrid otro y un Lazio 
rabia. E italiano a pisa den tres ocasion den e 
area di Iker Casillas, den un di e tiro di Rocchi a 
dal den palo. Pero a parece Baptista y instala e 
gol cu calma. 

Ayo Europa 


Valencia ta keda afo di Copa UEFA 
y Chelsea ta gana e Grupo B 


VALENCIA a saca un punto kens for di Stam- 
ford Bridge, cu a disfruta di e exhibicion sin gol 
di su team, Chelsea contra e team spaño un di e 
teamnan mas pober cu a pasa pa Londen den e 
ultimo tempo. E team di Ronald Koeman, cu ta 
biba pendiente di e noticia cu tabata yega desde 
e stadion di Schalke 04, tabata elimina asina pa 
nan mes for di Copa UEFA, su ultimo posibilidad 
pa sigui den Europa. 

E prome acto, Chelsea a spanta. Poco novedad 
den un team yena di estreya cu ademas su futbol 
ta den man di e israeli Avram Grant. 

Un minuut despues e peruano Claudio Pizarro a 
avisa Cañizares cu un tiro den e area demasiado 
facil, demasiado na e prome di cambio. 

Pa e minuut tres, e team di Valencia a keda keto 
completo y un pase interior di Shevchenko di- 
lanti di Cañizares, a casi pone e team di Chelsea 


ariba. 

Dos internado nobo di Wright-Phillips pa e banda 
di Moretti, cu na unda e italiano a pone ya na 
di 10 minuut un tiro, e diferencia entre e dos 
clubnan cu tabata yama pa goberna su grupo di 
Champions. 

Valencia a coy un aire cu un par di tiro duro di 
Silva y Villa net na ora e mal noticia a yega desde 
Alemania, unda Schalke tabata ganando facil di 
Rosenborg. 

E obhetivo, cu Valencia afo tambe di UEFA, a baha 
tur nan speed di wega den Stamford Bridge. 

E team di Grant riba e veld tabata saca hopi mas 
rendimento di e bala cu e team di e hulandes, cu 
Marchena y Sunny malo den destruccion y peor 
den construccion. Silva, pega y incomodo na su 
lugar, y Morientes, Vicente y Villa ariba sin a mira 
e bala den e prome tempo. 




Un importante 

Ronaldo lo no 
hunga awe contra 
di Urawa Reds 

AC Milan lo hunga awe contra di e competitivo Urawa Reds 
hapones den e semifinal di e Mundial di Club cu ta celebra na 
Hapon sin e astro brasileño Ronaldo cu a cay diaranson defini- 
tivamente di e lista di Ancelotti pa recomendacion medico. 

E delantero, cu a pasa un temporada yena di lesion, no a logra 
supera e molestia muscular na e pia robes di cara na debut di 
su team den e Mundial. “Awe mainta mi a dicidi laga Ronaldo 
afo despues di papia cu e dokternan, pero mi ta sigur cu ta 
bay recupera, t’e cu diadomingo nos tin tempo”, e tecnico 
di AC Milan, Carlo Ancelotti a afirma. Prome cu e ultimo 
training di e team pa e wega contra di Urawa Reds. Si lo tey e 
keeper Dida, cu tabata tin algun problema, y e defensa checo 
Marek Jankulovski, cu durante e ultimo dianan tabata keha 
di dolornan na rudia. Ancelotti ta prefera no desvela e team 
titular di AC Milan t’e na ultimo ora prome cu e wega. Y tin cu 
ta concentra na 100% pa gana. 

E entrenador di Milan a alerta riba e peligrosidad di Urawa 
Reds, campeon di UEFA Champions League asiatico y cu a 
drenta den e semifinal despues di gana dialuna sin demasiado 
complicacion na Sepahan irani pa tres gol na uno. 

“Urawa ta agresivo, cu bon defensa y bon contragolpe, cu 
centrocampista dinamico y ta hunga na cas, y ta sigur cu lo 
tin un bon wega”, Ancelotti a bisa. 

E tecnico a destaca e calidad di Washington, e delantero 
brasileño di Urawa, cu ta conta cu hopi capacidad ofensivo 
y gran potencia, aunke tambe a destaca e labor cu a realisa e 
mediocampista Suzuki y Abe. 

Na caminda pa Houston 



Miguel Tejada tabata cambia pa 
Astros den un mesa transaccion 


E pelotero dominicano Miguel Tejada tabata cambia diaranson 
di Orioles pa Astros pa un otro cinco hungador. Orioles a ricibi a 
cambio e outfielder Luke Scott, pitcher Matt Alberts, Troy Patton 
y Dennis Sarfate, y e shortstop Michael Constanzo, a bisa e presi- 
dente di operacion deportivo di Baltimore, Andy McPhail. 
Tejada di 31 aña tabata e MVP di Liga Americana na 2002 cu A’s. 
Den 2007 tabata su peor temporada desde cu a bin pa Baltimore 
den 2004, na tin un avg di .296, cu 18 homerun y 81 RBI. 

Na reacciona e cambio, Tejada a bisa na ESPN cu ta hopi contento 
na e organisacion di Orioles. Nunca tin cu paga manera Orioles y 
e ciudad di Baltimore a hasi pa ami. E fanatico nan, Peter Angelos 
(doño di Baltimore), tur a apoya mi semper den bon y malo. 
“Apesar cu e team no tabata ganando manera tabata kier, e fana- 
tico semper tabata eynan”, Tejada a bisa. 

Diaranson, Tejada a ricibi un yamada telefonico di parti di e ger- 
ente general nobo di e team di Astros, Ed Wade, ken di biaha a 
duna e bon bini na cual awo ta su cas nobo. 

“Mi a papia cu Sr. Wade, y di biaha a sigurami den conversacion 
cu ambos tabata den e mesun pagina. Ambos kier gana”, Tejada 
a bisa. 

Riba Houston, e dominicano no tabata tin mas cu elogio, na bisa 
cu tabata eynan unda mi a gana e Homerun Derby den e All Star 
Game di 2004. Inclusivo mi a participa den algun actividad di e 
World Series den 2005. 


Un gran ricibimento 


Fabio Capello a yega Londen pa hasi negoshi cu FA 



E italiano Fabio Capello ta ya na Ingla- 
terra pa discuti cu e Federacion Ingles 
di Futbol (FA) e posibilidad di converti 
den e seleccionador nobo nacional, a 
informa e cadena di BBC. 


Ta bisa cu e ex entrenador di Real Ma- 
drid a reuni ayera cu e Director Ehecu- 
tivo di FA, Brian Barwick, cu a lidera e 
proceso di seleccion den e seno di su 
federacion. 


Capello di 61 aña, a ricibi ya aprobacion 
di importante homber di futbol britani- 
co, manera e escoces sir Alex Ferguson, 
entrenador di Manchester y di e frances 
Arsene Wenger tecnico di Arsenal. 

E ultimo na logra den e 
lista aki tabata e medio- 
campista Frank Lam- 
pard, segundo capitan 
di Chelsea, unda ta 
spera cu e portugues 
Jose Mourinho lo re- 
emplasa Steve McClar- 
en como entrenador di 
e tres leon. 

Lampard a bisa cu Fa- 
bio Capello a mustra di 
loke ta capas ganando 
titulo na tur nivel y 
lo ta un bon opcion. 
“A demostra cu ta un 
ganador cu exito. Sin- 
ceramente, mi no sa 
ken lo ta e proximo se- 
leccionador ingles pero 
Capello ta cu seguridad 
e tipo di persona cu lo 


ta bon pa Inglaterra”, el a añadi. 

Otro vosnan manera di e italiano Gian- 
franco Zola, ex hungador di Chelsea, a 
bin duna e bon bini na e ultimo campeon 
di Liga Spaño como entrenador. 

Su compañero na Stamford Bridge den 
e decada di e 90 y e actual entrenador 
di Los Angeles Galaxy, e hulandes Ruud 
Gullit, a asumi na su manera e caracter 
ganador di Capello pero a adverti e pub- 
lico ingles di loke por haya cu e tecnico 
na cabes di e seleccion, despues di bisa 
cu ta trata di un ganador cu no ta hunga 
un futbol atractivo. 

“No ta wak’e hari mucho, e ta algo rabia 
tur ora. Pero sa loke kier. Tin na su fabor 
of tin problema. Y ta grita”, e medio- 
campista hulandes a splica di Capello, 
cual a hunga den e potente Milan cu a 
gana cuatro titulo di liga y un Copa di 
Europa na comienso di 90. 

E corant The Sun a reproduci diaranson 
e declaracion di Gullit y ta recorda cu e 
tecnico italiano a perde su lugar como 
entrenador di Real Madrid, precisa- 
mente paso a descta hunga un futbol 
cu pasion. 

Un regreso cu por a spera 

Fernando Alonso lo core e 
proximo temporada cu Renault 

E spaño Fernando Alonso, dos biaha campeon di mundo di For- 
mula Uno, a declara cu su compromiso cu Renault lo ta pa e dos 
proximo temporada, y den e propio website di e team, cu ta un 
team cu conoce caminda pa e victoria. E acuerdo di Alonso cu 
Renault, un secreto na vos, a bira publico dialuna despues di e 
decision di FIA di no sanciona Renault pa e presunto caso di spio- 
nahe. “Mi ta hopi feliz pa a firma cu Renault. Full mundo sa cu ta 
un gran team y loke a logra den Formula Uno. Den e temporada 
2005 y 2006 a gana e campeonato y ami por tabata parti di e exito 
ey. E ta un di e mas grandi di e team, cu e apoyo di importante 
empresa. Un team cu sa loke ta hasi falta pa gana”, el a bisa. Fer- 
nando Alonso a comenta cu a biba ta spera t’e cu e acuerdo cu 
Renault a bira oficial. “Pa ta honesto, e tres prome siman di e luna 
di november, mi tabata di vakantie, paso mi tabata tin mester di 
esey, y completamente desconecta di Formula Uno. E decision di 
eligi un team no a hiba mi mas di un siman, paso tanto ami como 
mi hende tabata tin cla loke nos kier”, Alonso a bisa. 

“Mi por bisa cu no tabata facil. Ami ta un di e 22 privilegia cu por 
core un Formula Uno cada aña y mi ta t’e ainda mas privilegia 
pa por duna luho di bandona un gran team y caba den otro gran 
team. Hopi gran piloto hamas por a core den e categoria mas 
halto”, el a splica. 




Contento di keda 


Jose Reyes a mustra 
contento pa sigui ta un 
miembro di Mets 


E hungador dominicano Jose Reyes a bisa dia- 
mars cu ta sinti hopi contento paso New York 
Mets a sigura cu lo no cambia esaki. 

“Mi tin cu admiti cu mi a sinti preocupa ora mi 
nomber zona den rumor na cambio di Johan 
Santana”, Reyes a bisa. Reyes a zona manera un 
di e posibel cambio di Mets pa obtene Santana, 
e pitcher venesolano di Twins. Sin embargo, e 
general manager di Mets, Omar Minaya a insisti 
cu Reyes y David Wright ta e dos hungadornan 
intocabel di e team. “Mi tabata hopi atento na tur 


y tin cu bisa cu mi ta sinti trankilo ora Minaya a 
bisa cu lo no cambiami. Mi ta sinti hopi bon na 
New York y kier sigui hunga eynan varios aña”, 
el a agrega. Reyes tin un promedio di .280, cu 12 
homerun, 57 RBI y 119 careda anota den tempo- 
rada 2007. Asina mes, Reyes a informa cu lo no 
wak accion cu Giants di Cibao den e baseball do- 
minicano. “Ami kier hunga, pero Omar a bisa mi 
cu no. Ami ta trata di logra e permiso, pero Mets 
no a lubida cu mi ta lesiona hopi y cu ta hunga 
hopi, y pesey kier cuidami”, el a señala. 

Kiko mas ta keda? 

Floyd Mayweather ta campeon, invicto y 
ademas multimiyonario danki na boxeo 



E mericano Pretty Boy Floyd Mayweather Jr., awo 
mas cu nunca ta considera e mihor, intocabel, un 
ganador, bendiciona cu regaldo di Dios. 

Un di e regaldo na duna danki na e cualidad 
pa ta boxeador, cu cual na su 30 aña a permiti, 
despues di 39 pelea, ta campeon mundial, invicto 
y multimiyonario. E ultimo capitulo den e marcha 
triunfal di Mayweather, cual ta considera como e 
mihor boxeador di momento, a protagonisa den e 
ring di e MGM Grand Garden Arena di Las Vegas. 
Cu un 16.700 fanatico cu a yena esaki entre esnan 
tabata tin tur sorto di deportista y actor, entre 
nan tabata tey e ingles David Beckham, e golfista 
Tiger Woods y e pareha casa Angelina Jolie y Brad 


Pitt. Su rival, e tambe invicto y heroe ingles, Ricky 
Hatton, cu a purba hasi historia siendo e prome cu 
por caba cu Mayweather, un obhetivo cu a resulta 
un mision imposibel. Prome cu a conclui e di 10 
round e pelea poni pa 12, Hatton a converti den 
e victima number 25 cu a sucumbi pa KO contra 
e efecto di e mokete di Mayweather, cu a revalida 
e titulo di campeon di peso welter, version Con- 
seho Mundial di Boxeo. Mayweather, cu a gana 
cinco campeonato mundial di CMB, e unico den 
e historia, a eleva su record na 39 victoria, cu 25 
KO. Mientras cu Hatton, di 29 aña, ex campeon 
y idolo britanico, a sufri su prome derrota den 
44 pelea, cu 31 Ko. 



Un weso duro 

David Ferrer a admiti cu 
lo ta dificil sigui ta top ten 



E tenista spaño David Ferrer, ken ta ocupa 
di cinco lugar den e ranking mundial di ATP 
despues di un aña excelente, a admiti diasabra 
cu lo ta hopi dificil mantene den e grupo di e dies 
mihornan di mundo. 

“Lo ta hopi dificil mantene e top ten, tin cu traha 
hopi y mas cu tur ta hopi bon di cabes”, e tenista 
a reconoce, den un nota cu e corant deportivo 
Marca a publica. 

Ferrer a conquista e aña aki e torneo di Bastad, 


Aukcland y Tokyo, y ademas tabata semifinalista 
di US Open y finalista di Masters, den resultado 
cu ta permiti concreta su mihor temporada como 
profesional. 

E spaño a logra anteriormente dos conquista, na 
Bucarest 2002 y Stuttgart 2006. “E temporada aki 
a bay bon paso mi no a sinti nada den e circuito. E 
aña cu ta bin mi lo purba mihor, duna mas, exigi 
pa sigui entre e mihornan”, e tenista a conclui. 

Eric Mohamed eligi Vice- 
Presidente di COPABE 


DIASABRA na ciudadadi Panama City presi- 
dente di Amateur Baseball Bond Aruba a word 
eligi uninamamente como prome vice-presidente 
di COPABE cu ta e organizacion maximo di base- 
ball panamericano. Un posicion sumamente inte- 
resante y alavez importante pa un arubiano. 
Tareanan dificil ta warda Aruba su representante 
pa e siguiente cuater anjanan su dilanti. 

Un di e tareanan di e actual ejecutivo di Panama 
ta pa restructura COPABE y traha intensivamnte 
riba e producto cu yama COPABE mes na unda 
e parti di mercadeo ta prioridad. Encuanto e 
ejecutivo nobo ta informa cu cinco miembro di 
directiva a worde cambia y por cierto e posicion 
di sr Eric Mohamed esun mas remarcabel ya cu 
e representante di Cuba mester a traha lugar 
pa Aruba. Ainda mas remarcabel tabata cu 
Cuba mes a postula sr Mohamed pa e puesto di 
Prome Vice-presidente di COPABE. E presidente 
sr De Bello a haya confianza un biaha mas di 
e meimbronan, pero e secretario sr Pereira di 
Republico Dominicana y tesorero di Estados 
Unidos sr Paul Seiler a worde remplaza pa Mexico 
y Brazil. Directiva di ABBA den persona di Eric 
Mohamed kier a gradici di emnaera aki e sosten 
cu e ta ricibiendo di e instancianan di Aruba cu 
ta aporta cu baseball. Esaki no ta un logro di Eric 


Mohamed, pero uno di nos tur cu ta aporta cu nos 
baseball local y internacional. Un posicion asina 
importante no ta worde duna na un persona, al 
contrario eta worde duna na e pais su represen- 
tacion den e organisno aki. Mientras cu na Aruba 
e negativistanan ta solamente pone acento riba 
ganay gana, e organizacion COPABE ta considera 
Aruba su participacion uno real cu un desaroyo 
stabiel y structura. demas e participacion di nos 
delegadonan, seleccionan y manager y coachnan 
ta un aporte grandi na e logro aki pa Aruba. 

Si bo no participa y competi bo ta keda atras y 
Aruba ta realiza e metanan di un organizacion 
grandi asina. Pues e gobierno di Aruba cu pa e 
ultimo cinco anjanan a para critico tras di nan 
palabranan pero a sabi di duna un cooperacion 
imenso na un logro asina. Un Lotto Pa deporte 
cu ta percura pa ABBA por organiza su campe- 
onatonan di liganan menor cu un frequencia un 
Comsicion pa Subsidio cu tambe ta haci su parti 
grandi, tur e instancianan aki a aporta na e exito 
aki cu Aruba como pais di baseball a logra. 

Pa esnan cu te awe ta purba hundi un organiza- 
cion stabiel nos ta haci un apelacion pa transfor- 
ma tur nan esfuerzonan negativo pa positivo pa 
asina huntu nos cana den e direccion cu cualkier 
organizacion deportivo merece. 


Campeonato 
Division Dos ta 
continua awe 

CAMPEONATO divishon dos ta sigui diahuebs riba tereno di 
San Luis Deportivo na Savaneta, Na unda e muchanan di San 
Nic Jrs ta enfrentando San Luis Deportivo, na unda e partido 
aki tawata programa den Noord Sport Center. Tereno di wega 
ta wordo kambia pa motibo di kontinuashon di e torneo Copa 
Betico, ku no tin nada di hasi ku kampeonato oficial. Lokual 
ku e equipo di San Nic Jrs a protesta, pa motibo ku e jobida ku 
nos tawatin e siman ku a pasa, e tereno di San Luis ta wordo 
danja pa e huymento di tera riba tereno, y e tereno ta keda 
ku gran parti ku piedrranan skerpi ku ta sali, ku ta forma un 
peliger pe muchanan, atrobe esunnan responsabel no ta nan ta 
hunga ariba e tereno y nan juinan, lokual ku nos ta lamenta. 
Di tur manera San Nic Jrs lo presenta pa e partido aki contra 
San Luis y mi ta spera ku e refree, lo mira e tereno y e peliger 
di e tereno, apesar nos a hasi un peticion pa cambio di tereno 
kua ku ta, pero sigur mas safe pa hunga ariba. 

Tambe nos ta pidi tur hungadornan di Lifida ku a haya ticket 
di benta di kuminda, pa entrega esakinan na nan Coach Ra- 
fael of Roxana diahuebs of diabierna mas tarda, mirando ku 
e aktividad ta diadomingo sin falta. Prijs pa ticket fl.12.50, y 
lo ta carni stoba y BBQ riba peticion di cumpradornan. 
Tambe na hungadornan di divishon dos, entrega ticket na 
Ronny promer ku diabierna. 

Spera tur hungador tempran riba tereno di San Luis aweno- 
chi. 

Otro caso di asesinato na Corsow 



WILLEMSTAD - Diamars polis mester a bai den Ojedastaat den Domi Abou, pasobra tabatin un 
hómber bentá abao na suela ta grita di hopi dolor. Ora polis a yega n’e sitio enbérdad nan a topa 
cu e victima y mesora nan a pidi presencia di ambulance cu a yega na sitio, pero no por a haci nada 
mas pa victima kende bin fayecé n’e sitio mencioná. 

E victima tabata mal batf y tabatin fractura na su pia, pero no por bisa cu e vfctima tabata hinca 
óf tirá. 

E victima na bida tabata yama Steven D. Mercelina y a nace dia 10 di april 1972 y tabata biba na 
Santo Domingoweg 62. Reportadamente e hómber, kende tabata barbero den Otrobanda a bai 
reclamá un muher Jamaiquino y un compatriota di e muher a sali batié cu tubo pa despues a plama 
paña bai. Riba e foto por mira e difunto y su auto cu a keda stacioná den e caya. 



Militar di FOL cu a muri 
tabatin 31 aña 



WILLEMSTAD - E militar 
Mericano stacioná na Córsow 
den cuadro di operacionnan 
di FOL na Aeropuerto Hato, 
kende a muri dialuna ultimo 
den su kamber di Holiday 
Beach Hotel, tabatin 31 aña 
diedad. 

Di acuerdo cu un participacion 


oficial di Consulado Mericano, 
e difunto tabata Sargento Clif- 
ford Stewart, kende tabata 
temporalmente na disposicion 
di Scuadron 429, pero kende 
su base tabata Lackland Air 
Force Base na Texas. 

E mes a nace na Lubbock na 
Texas y a drenta servicio mili- 


tar na 2001 y e siguiente aña 
a gradua na Security Forces 
Academy. E Comandante di 
base na Córsow, Teniente Ko- 
ronél Charles Olson a lamentá 
morto di e profesional militar 
y a anunciá cu diabiérné lo tin 
un servicio funebre pe difunto 
na FOL na Hato. 


Wim Cecilia 
trasladá pa barak na 
Bon Futuro 

WILLEMSTAD - Di fuente digno di credito nos di AWEMainta 
a haña confirmacion cu gerencia di prisón Bon Futuro a laga 
trasladá e preso Wim ‘The Fugitive’ Cecilia p’e barak di hóm- 
bernan na prisón Bon Futuro caminda nan ta sera ilegalnan ya 
cu reportadamente su bida tambe lo ta na peliger despues cu 
desconocidonan (???) a mata su yiu hómber antayera. 

Te ainda Recherche no a practicá ningun detencion den e caso 
aki y es más, no a interogá ningun sospechoso te pa a bai cu nan 
Warda di Recherche pa investigacion. 

No a practicá e prueba di parafine riba ningun preso den e Bloke 
4, siendo cu hasta AWEMainta ta na altura cu ta un preso di e 
bloke a tira e yiu di Wim Cecilia mata den prisón. 

Tin dos preso cu sigur por ser considerá como sospechoso y si 
tin 100 preso den e Blok 4, por lo menos 90 di nan mester sá ta 
ken a mata e yiu di Wim Cecilia. 

Y no tabata prudente pa laga Wim Cecilia será den e mesun Blok 
caminda e asesino di su yiu tambe ta habitá pasobra aunke nan 
ta bisa cu Wim a pérde hopi di su agresividad di antes, te ainda 
e ta peligroso y por crea masha drama den prisón. 

En todo caso pa evitá esei y pa su mes bon, a mandé barak di 
Bon Futuro. 

Asistencia tabata pober den WTC. 

Tabatin avalancha di critica riba futuro Constitucion 


WILLEMSTAD - Diamars anochi 
tabatin e di dos presentacion y discu- 
sion riba di e concepto di constitucion 
cu Gobiérno di Córsow a tene pa na 
pueblo di Córsow den e auditorio di 
World Trade Center. 

Contrario n’e promé biaha, n’e ocasion 
aki djis algun hende a haci acto di pres- 
encia; e promé biaha, publico a yena e 
sala completamente. 

No ta conocf dicon tan poco hende a 


bini y no ta di spera cu esaki ta nificá 
cu pueblo di Córsow a pérdé interes p’e 
tema tan importante aki di e creacion di 
Pais Córsow; e Córsow autónomo cu lo 
mester nace na decémber 2008. 

Igual cu e promé biaha, e evento a 
wórdo transmiti via radio y television 
di manera cu un publico mas grandi lo 
a scucha y mira tóg, pero na un audi- 
encia mucho mas grandi a haci falta 
sigur den WTC. 


NO APROBACION 

Generalmente por bisa cu e version 
aki di e constitucion cu Gobiérno a 
presentá, tampoco a hañá e aprobacion 
di esnan presente. 

A bin mashá hopi pregunta critico riba 
e asina yama concepto final aki cu a 
saca na cla fácilmente, cu e concepto 
final aki ta leu for di cla, aunke cu e mi- 
embronan di e comision a esforsa nan 
mes mashá hopi pa aclarea puntonan. 
Na un dado momento un di e presente- 


nan a bisa di un forma mashá simpel, 
con curu e constitucion ta, ora cu e, 
identificando su mes como un artista, 
a observá, cu el a saca no ménos cu 37 
remarke aserca di e constitucion. 

Ademas di esei, durante di henter 
e presentacion a bini pregunta riba 
detayenan den e constitucion cu nó 
ta den e constitucion y cu ta indicá 
claramente, cu e obra aki di Gobiérno 
realmente no ta cla. 


Polfticonan (Conseho Insular) no por dicidi pa pueblo: 

Via referéndum mester dicidi futuro sistema di gobernacion 


WILLEMSTAD - Dos observacion 
critico cu publico tabatin diamars ano- 
chi durante discusion di e concepto di 
Constitucion di futuro Pais Córsow ta 
mustra cu e asercamento di Gobiérno 
den redaccion di e constitucion aki no 
ta aceptabel pa pueblo. 

Na promé lugar e desicion p’e tipo di 
gobernacion básico cu lo ta vigente den 
Córsow Autónomo. 

E comision a scoge pa sigi cu e sistema 


di coalicion y Diputado Zita Leito a 
declará cu Gobiérno a bai di acuerdo 
cu esaki. Pero e motivacion cu e comi- 
sion a presentá, esta cu nan a scoge pa 
ta den concordancia den Reino riba e 
parti aki, ta hopi debil. 

Na di dos lugar, segun e comision ta 
representantenan di pueblo (nificando 
cu tur probabilidad Conseho Insular) lo 
t’e instancia cu lo dicidi riba e acepta- 
cion óf no di e constitucion nobo aki. 


Sinembargo e miembronan di comision 
presente diamars anochi a retrocedé pa 
no bisa a bin bék riba nan afirmacion 
ora cu e crftica di publico a bin dilanti 
y a bisa cu ainda constelacion polftico 
di Córsow no a tuma e desicion final 
al respecto. 

Sala a demostrá ampliamente cu nan 
no tábata di acuerdo cu ningun di e dos 
puntonan di bista aki. 

E promé desicion, esta cua sistema di 


gobernacion ta bai uzá den Córsow 
Autonomo definitivamente no ta un 
desicion cu ni e comisoon ni Gobiérno 
por tuma. 

Esaki ta un desicion cu mester otorgá 
n’e pueblo di Córsow via referéndum, 
pasobra manera panorama polftico 
ta pinta, cu e antagonismo cu tin den 
arena politico local, e no por pasa cu 
mayoria di 2/3 parti den Conseho 
Insular. 


Post Aruba a hasi entrega di e 

e promer ganador 



POST Aruba a saca e prome 
di e cuater ganadornan di su 
campaña CUMPRA Y POST 
GRATIS!!, unda cu un cliente 
di Post Shop ta haya un caha 
pa manda articulo pa un pais 
den exterior GRATIS. 

E feliz ganador ta Sra. Rita 
Thomas cu yen di alegria a 
bin busca su premio y cu lo bin 
bek cu e caha yen di articulo 
pa manda pa un familiar den 
exterior. 

Sra. Thomas a menciona cu 
e la haya sa di e promocion 
via corant y cu e la bin na e 
oficina di post pasobra tur 
aña e ta manda su carchi di 


pasco pa Curacao, Bonaire, 
Hulanda y Ierland via post pa 
su amigonan y familiarnan. 
Su palabranan tabata: “Tur 
aña mi ta manda mi carchinan 
pa diferente caminda y paki 
pa Hulanda via Post Aruba 
pasobra mi ta haya e atencion 
amable cu mi gusta y awor 
mi por cumpra tur lo que mi 
mester na e mesun lugar” 

Sra. Thomas tambe a men- 
ciona cu semper e ta probecha 
di e tarifa especial di Pasco 
cu Post Aruba tin pa manda 
carchi durante luna di de- 
cember. 

Post Aruba lo sigui entrega 


caha na 


premionan tur siman durante 
e dianan 14, 21 & 28 di de- 
cember unda cu e rifa lo tuma 
lugar. E ganadornan lo wordo 
notifica via telefon. 



HOTLINE 

733-8477 



Spera Mas. Hanja Mas. 


AWE« 

Maintn 

Campaña di Pasco di SETAR ta andando 


E campaña di Pasco di SETAR 
ya ta andando pa 2 siman caba 
y e acogida den e clientenan 
na Aruba ta hopi bon mes! Ya 
tin varios hende a bai caba y 
a probecha di tur e bon ofer- 
tanan cu a cuminsa desde fin di 
november y lo ta valido te cu e 
ultimo dia di December 2007. 
Na momento cu cumpra un tele- 
fon Prepaid of Postpaid, of ta 
abona pa un abonement di DSL 
of Wireless Broadband package 
of cumpra un iPod e cliente tin 
chance pa tira 2 douw riba un 


mesa specialmente traha p’e 
campaña. Si e cliente tira 2, 3, 
4, 5, 6, 8, 9, 10,11 of 12 hunto, 
e cliente ta ricibi un premio 
chikito di parti di SETAR. 

Si e cliente tira un 7 total, e cli- 
ente ta gana un premio grandi 
di SETAR. 

Ademas di tur e premionan aki 
SETAR tin 7 sorteo mas prome 
cu e aña termina. 

Premionan grandi lo inclui: 
Biahe riba Crucero, biahe pa 
New York, Las Vegas, Curacao, 


premionan cash, Makeover di 
Kamber di bo cas y Pakete di 
Beyesa. 

Tin special tanto p’esnan cu tin 
prepaid of telefon cu abone- 
ment. 

Un otro fenomeno e temporada 
aki t’e introduccion di iPod den 
e asesorionan di SETAR. 

Riba e fotonan por observa sra. 
Shahaira Labad, Hefe di Mer- 
cadeo di SETAR den entrevista 
cu ATV encuanto di e diferente 
campañanan cu tin. 


biento en 




Awenochi # Repetidon tur Diadomingo pa 5 f or atardi* y**"! 

Recapitulacion di aña 2007 

E-mail: undiadenbida@setarnet.aw 

Monica Kock, parlementario MPA 

Deskundig advies pa direktie belastingen 
Ta costa mas cu henter e personal hunto 


ORA MPA a ricibi e presu- 
puesto di MEP pa aña 2008 MPA 
a keda sorprendi pa e suma di 
deskundig advies cu Direktie 
Belastingen (Departamento di 
Impuesto) ta exigi. E suma cu 


MEP tin presupuesta pa Depar- 
tamento di Impuesto ta 4,2 mi- 
yon. Un suma enorme cu bo ta 
puntra bo mes, ta na ken y ta na 
kico bo ta paga asina un suma 
halto di deskundig advies. 


MPA a critica e suma aki pa- 
sobra e suma ta mas halto cu 
e suma total (cu tur gastonan 
social aserca) di e personal di 
Departamento di Impuesto cu 
ta 3,5 miyon. Salario mes ta 2,7 
miyon. Con por ta asina cu ta 
paga 4,2 miyon na experto cu 
ta mas cu ta paga na salario di 
henter e personal di Departa- 
mento di Impuesto hunto? Esaki 
ta inaceptabel pa MPA. 





BO NO TIN CREDIT CARD?? 

nianda nos un email na orders@your-connexion.com 


Margrietstraat 3 

Telefon: (297) 749-7669 

Website: www.your-connexion.com 


E pregunta ta si un suma asina 
grandi ta necesario pa experto- 
nan. Tin basta aña ta andando 
caba pa automatisa e depar- 
tamento cu e keda cla. Segun 
Minister e suma ta necesario pa 
experto pa mantene e systema 
automatisa di e departamento. 

E contesta di Minister no ta 
aceptabel. Ningun hende por 
kere esaki. 4,5 miyon pa man- 
tene un systema di automati- 
sacion cu ta costa mas cu tur 
e personal hunto di e departa- 
mento? Ta na unda nos ta bai? 
Pueblo por conclui nan mes 
cu algo no ta cuadra akinan. 
Cua conclusion mester tuma? 
Cu mantene e systema ta costa 
mas cu e personal? Of ta un 
suma halto a wordo poni pa 
usa pa otro motibonan? Of 
mester conclui cu e personal di 
Departamento di Impuesto ta 
funciona asina malu cu mester 
experto pa laga e departamento 
funciona? Si ta asina, laga e 
expertonan maneha e departa- 
mentonan anto. Pero MPA no ta 
kere cu esaki ta e motibo. Lo tin 
otro motibo pa kico mester un 
suma asina halto pa deskundig 
advies. E ta demonstra si con e 
gobierno di MEP ta sigi gasta 
sumanan grandi pa experto- 
nan pasobra segun nan no tin 
experto na Aruba. 

MPA no por acepta e presu- 
puesto na unda experto ta costa 
mas cu ful e personal hunto di 
un departamento. Algo no ta 
klop akinan. 


PREPA RA B Q MES 

denj temporadai djjfijt 


anaj 


H^FIat Screen TVs 
H'Desktops 
H^Sound Systems 
[^Laptops 
H^Auto Parts 
H'Cosmetics 
H'Clothes 
H^Camaras 
H^iPods 
H^iPhones 
[^Muebles 
tey 




Bo direccion confiable na Merca 

Monica Kock, parlamentario MPA 

MPA ta cuestiona si e presupuesto di gobierno ta realistico 


MPA a controla e presupuesto y 
a trese dilanti cu e ta cuestiona 
si e cifranan ta realistico. Mas 
tanto e cifranan di entrada cu 
gobierno ta menciona den su 
presupuesto at realistico. MPA 
at cuestiona esaki pasobra tur 
biaha ta resulta cu e entrada cu 
gobierno di MEP ta pronostica 
di ricibi no ta wordu logra. Sem- 
per e resultado tu cu e entrada 
ta mas abou cu loke a MEP 
ta pronostico. Pa anja 2006 a 
drenta 40 miyon menos cu MEP 
a pronostica. Di e suma aki e 
departamento cu ta cai bou di 
Minister Swaen mes a faya cu 
23 miyon. Nan a cobra 23 miyon 
di menos cu nan a pronostica. 
Minister Financien tabata esun 
cu mas a faya. Kermen e presu- 
puesto di anja 2006 a resulta di 
a faya tremendamente. 


Miranda e pasado MPA a puntra 
di con Minister ta kere cu e bia- 
ha aki cu e cifranan cu Minister 
a calcula ta correcto. Pasobra 
si wak con e entradanan ta di e 
anja 2007 y wake ora e suma cu 
mester ricibi pa anja 2008 MPA 
ta cuestiona e sumanan poni 
den e presupuesto di finansas 
como entradanan realistico. 
Segun Minister su calculacion 
ta correcto. 

Pero tampoco gobierno di MEP 
at tuma accion ora nan at ripara 
cu durante e anja e entrada ta 
menos cu anticipa dor gobier- 
no. Ora constata esei gobierno 
mester adapta e presupuesto y 
baha nan gastonan mesora pa 
evita cu lo tin un tekort mas 
grandi. Pero esei no ta wordu 
hasi door di gobierno. Gobierno 
ta sigi gasta e sumanan presu- 


puesta en bes di corregi esaki 
pa evita asina cu mester bai fia 
placa. Pa e anja 2008 ya caba 
lo fia un suma di 149 miyon. 
Asina nunca lo bai logra yega 
na un presupuesto balansa. 
Loke ta pasa ta cu atrobe lo bin 
cu medida pa logra hanja mas 
entrada. 

MPA ta spera cu pa anja 2008 
nos lo tin un evaluacion di e 
presupuesto durante e anja 
na juni. E ora por evalua si 
entrada ta bayendo manera 
presupuesto. Si e no ta asina por 
ahusta e presupuesto, mas tanto 
e gastonan y baha esaki. Asina 
por evita cu lo tin mas tekort y 
mester fia placa atrobe. Dor di 
bin cu e evaluacion den medio 
di anja ta bai logra pa controla 
e presupuesto. Asina e pais por 
bai den un rumbo nobo. 


Casonan di Corte den Prome 
Instancia lo trata awe y mañan 

13 di december 2007 Corte di Prome Instancia 


Horario 

Sospechoso 

Acto Castigabel 

10.00 

C.T.L. 

Ta acusa e personanan aki di conhuntamente cu otro horta un of mas articulonan 


C.D. 

fordi un negoshi. C.T.L. ta wordo acusa tambe di a horta algun paña fordi un 
persona. 

10.45 

C.A.R. 

E personanan aki ta wordo acusa di conhuntamente cu otro horta placa y/of algun 


R.O.A. 

articulonan for di un negoshi y/of un persona door di usa violencia y/of menasa cu 


D.A.W. 

D.D. 

violencia. 

11.30 

L.W. 

L.W. ta wordo acusa di intencionalmente y premedita (of no) purba kita bida di un 
persona. Tambe e persona aki ta wordo acusa di posecion ilegal di un arma di 
candela sin permiso di Ministerdi Husticia. 

13.30 

P.A.W.F.L. 

Ta acusa P.A.W.F.L. di bende y/of posecion di un cantidad di cocaina y tambe di 
cambia y/of tuma algo manera un garantia y/of tuma un regaldo y/of warda y/of 
sconde algun articulonan procedente di un hecho castigabel. 

14.30 

M.G.P. 

M.G.P. ta wordo acusa di a viola un persona. 

15.30 

I.W.M. 

Ta acusa e persona aki di conhuntamente cu otro horta un of mas articulonan for 
di un negoshi. Tambe e persona aki ta wordo acusa di a tuma den posecion un of 
mas taira di auto for di un negoshi y/of persona cu e no tin derecho ariba dje. 


14 di december 2007 Corte di Prome Instancia 


Horario 

Sospechoso 

Acto Castigabel 

08.30 

j.C.L.K. 

J .C.L.K. ta wordo acusa di intencionalmente purba kita bida di dos persona. 

09.00 

J.F.P.0. 

E personanan aki ta wordo acusa di delitonan di droga. J .F.P.O. ta wordo acusa 


D.J ,W. 

tambe di pertenece na un orqanisacion criminal. 

10.00 

D.J.S. 

D.J .S. ta wordo acusa di horta algun articulonan fordi cas di un persona. 


M.M.O.B. 

M.M.O.B. ta wordo acusa di a horta un auto fordi un persona y algun 



articulonan for di un neqoshi y alqun articulonan for di cas di un otro persona. 

11.00 

P.S.F. 

E persona aki ta wordo acusa di conhuntamente cu otro horta alqun articulonan 



for di un neqoshi y/of un persona door di usa violencia y/of menasa cu violencia. 

14.00 

E.j.T. 

Ta acusa e personanan aki di posecion di un cantidad di cocaina. 


R.V.L. 



M.M.M. 



E.G.H. 


15.30 

G.F.A. 

G.F.A. ta wordo acusa di a horta algun articulonan fordi un persona doordi usa 



violencia y/of menasa cu violencia. 


AHATA a entrega e 
Premio di Shoco na 
Price Waterhouse 
Coopers 



PA prome biaha den historia di Premionan Shoco, un premio a 
wordo presenta dor di Aruba Hotel & Tourism Association na tanto 
un Compania Aliá como un Hotel miembro. 

E proceso pa seleccion di e Compania Aliá tabata completamente 
diferente. E compania mester a entrega su aplicacion dor di evalua 
su mes den siete diferente categoria, esta liderazgo visionario, 
educacion continuo, inovacion, responsabilidad comunitario, 
satisfaccion di empleado, satisfaccion di cliente y resultadonan 
di calidad. 

E companianan aplicando pa e premio a evalua nan presentacion 
cu e siete criterianan aki y a provee documentacion pa sostene nan 
evaluacion. E evaluacion aki a wordo sigui pa un bishita extensivo 
di sitio, evaluando e evaluacion di e compania y revisando e pro- 
cesonan actual, como tambe su efectividad. Bishitanan di sitio a 
inclui combersacionnan cu representantenan di gerencia, e em- 
pleadonan den posicion di supervisor y empleadonan di linea. 

Pa conclui, e huradonan a haci nan mesun evaluacion y un 
comparacion a wordo haci cu e evaluacion cu e compania mes a 
haci. 

Mientras cu esaki tabata un programa di premiacion, e proceso 
aki di auto-evaluacion a proba di ta un herment y recurso hopi 
efectivo pa gerencia riba su mesun caminda di calidad, como 
tambe un manera cu a yuda pa determina strategia y metanan 
operacional pa cu futuro. 

AHATA ta spera cu den futuro lo ricibi un cantidad substancial- 
mente mas grandi di aplicacion pa e premionan di hotel miembro 
y compania aliá. Un pabien ta bai na e companianan cu a haci e 
esfuerso pa sigui dilanti, encurashando mas participacion di e 
sector comercial. 

Den e Categoria di Miembro Aliá, AHATA tabatin dos compania 
cu a participa, Price Waterhouse Coopers y Colombian Emeralds 
International. 

Price Waterhouse Cooper tabata e streya briyante di e aña aki y a 
logra gana e premio. 

Dos muher ta bringa pa mesun homber 

E señora M.K.S. naci na Aruba di 38 aña, dialuna atardi a bai na Warda di Polis na San Nicolas pa 
bai pidi intermediacion, despues cu el a haye den problema cu amante di su casa. 

E ta bisa polis cu el a bai na cas di e muher Y.V.V. casa cu de M naci na Colombia di 28 aña. M.K.S. 
pa pone na altura cu e sa cu e tin algo cu su casa. 

E ta bisa polis cu ta su casa mes a basha abou y a admiti cu e tin algo cu e muher Colombiano. E 
ta declara na polis cu ora cu el a bai n’e cas a start un discusion cu a termina den un bringamento 
y tur dos a dal otro. 

Polis a yama e Y.V.V.de M, kende a bin Warda di Polis y polis a papia cu nan tur dos. Nan tur dos 
tabatin comprension pa otro, pero M.K.S. a bisa polis cu e lo no atende mas cu Y., como cu e ta bai 
cuminsa cu e proceso di divorcio. 

Desconoci ta cende matras na candela den mondi 

POLIS diamars atardi pa 6.45 ta haya un yamada anonimo na Warda di Polis na Santa Cruz, na 
unda nan ta bisa cu lo tin un candela den mondi na Lagabena. 

Polis ta bai y ta topa cu un colchon na candela. Nan a tira santo riba e candela y a pague. 

Homber jalurs ta dal hoben cu boter 

riba su cabes 


E hoben S.E naci na Aruba di 23 aña ta bai Warda di Polis na Noord diamars atardi, y ta bisa polis cu 
el a haye den un problema dia 6 di december cu un persona cu a dal’e cu un boter riba su cabes. 

E ta bisa cu el a bai na Eagle Bowling y ora cu e tabata einan, e muher J.F. a bin cerca dje y a bise 
pa bai baila. El a bai di acuerdo, pero durante ora cu e tabata bailando el a mira e homber H. a 
subi pista di baile y a ranca e muher na su cabei bai cune. 

Despues e homber H. a bin riba dje cu un boter di cerbes yen y a dal’e riba su cabes. E ta bisa polis 
cu el a core drenta auto y a core bai poli pa tratamento, ya cu su cabes tabata sangra. 

Na poli dokter a controla e herida y el a haya dos gancho. E no kier duna keho contra H., pero 
solamente e kier pa polis papia cune. Polis a yama H. na telefon. Na prome instante el a haci 
manera cu e no sa di nada, pero despues cu polis a mustre riba e consecuencia el a bin acepta y a 
compronde. 

Trahador ta spanta ora cu homber ta drenta y 
menasa doño cu morto 

POLIS ta bai diamars pa 11.30, na un tienda na Paradera, unda un homber a cana drenta den e 
lugar y a menasa di tira. Einan polis ta papia cu e trahador, kende ta bisa polis cu un homber cu 
nan conoce como trahador di un otro tienda den becindario a cana drenta den e lugar ya papia cu 
un di e trahadornan. 

E1 a puntra e trahador p’e doño, pero e no tabata einan. El a bisa e trahador pa duna su hefe e 
siguiente noticia y a bise textualmente. “Bisa bo hefe si e ta kere cu t’ami ta coi e mucha muher, mi 
ta bai tire un bala den su cabes”. 

E trahador a bisa e homber cu e no sa di kende e ta papiando. E homber a sali despues di e lugar. E 
trahador a bisa polis cu e homber ta un tal A.S. naci na Aruba di 26 aña, y e ta traha na un negoshi 
den becindario. 

Tambe e trahador a nota cu e homber a trata straño. Polis a bai n’e negoshi unda e ta traha y ta 
papia cu e manager R., kende ta bisa polis cu el a haya sa cu A.S. a bai haci cos di loco n’e otro 
negoshi, pero no sa e motibo. 

R. a bisa polis cu su clientenan a bise cu tin biaha A.S. ta cana papia duro su so. 

Polis ta papia cu homber cu ta mustra su organo 

sexual na 2 mucha 

POLIS di Noord ta bai na un cas na Calabas, unda dos mucha chikito a bisa nan mama cu un 
homber a mustra nan su organo sexual. Polis ta bai y ta papia cu e mama M.N.J.R., naci na Haiti di 
34 aña, kende ta bisa polis cu su dos yiunan di 6 y 10 aña a bai n’e pisina den e residencia y einan 
nan a mira e homber R.E.M.B. naci na Colombia di 47 aña. 

E ta bisa cu e muchanan a bise cu e homber a bin cerca nan, n’e pool y a mustra nan su organo 
sexual. 

Polis a bai papia cu e homber y el a bisa cu no ta berdad. E ta declara na polis cu e dos muchanan 
tabata tira piedra y el a stop nan. Nan a bira fresco contra dje y el a mustra nan su mokete. Polis a 
papia cu e homber di e consecuencia. El a mustra comprension. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Mi ta confia den bo grasia, 
mi curazon ta hubila bo salbacion.” 

Ps. 13:5 


Cu inmenso tristeza na nos curazon, nos ta participa fayeci- 



Marco Irausquin 

mihor conoci como: “Maché ” cu ta traha remede 
na edad di 90 aña 


Acto di entiero ta tuma lugar diasabra 15 di december 2007 pa 
4’or di atardi. 


Adres pa condolencia: Mabon 22-A 

di 7'or di anochi en adelante 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


GRADICIMENTO / INVITATION 


Cu curazon agradicido na tur esnan cu a compaña nos, nos kier a jama 
danki na un y tur pa nan atencion durante enfermedad, fayecimento y 
entiero di nos defunto stima:: 



Jose Fernandes Orfao 


Gradicimento special ta bai pa Wit Gele Kruis, especialmente 
pa Carine Dirksz, na Dr. Eddy Falconi, Dr.Yagua-Fingal, 
Dr.Caspar Lacle, Dr. Moreta, Dr. Garcia, staf y personal di 
Dr.H.O.Hospitaal. 

Na e personal di Ambulance pa nan atencion. 

Na pastoor Bouman pa su oracion di sacramento di enfermo. 
Na Maybeline Arends-Croes y grupo Melange, Haime v/d 
Biezen, 

Sra. Mercedes Andrade, Sra. Angela, Lin Visser-Young, Rina 
y Jeanine Lampe, Jacky Tromp, Coriaca Maal, Sra. Beatrix 
Andrade, Jeanny Kelly-Dubero, Nelly de Mey y famia E. 
Rozenstand 

Na tur esnan cu a haci un donacion na FAVI. 

Na tur esnan cu a manda flor, krans, telegram, E-mail, SMS 
y yamadanan telefonico 

Na pastoor Santiago pa su palabranan di consuelo. 

Na Mementomori Funeral Home pa nan bon servicio y 
atencion 

Boso atencion ta muestra di aprecio y boso presencia ta un gran 
consuelo pa nos. 

Alavez nos ta invita un y tur pa compaña nos na tres santo sacrificio di 
misa cual lo tuma lugar na Misa San Francisco na Playa 

Diaranson 12 di december 2007 

Diabierna 14 di december 2007 

Diasabra 15 di december 2007, tur pa 7’or di anochi 

Boso presencia lo ta altamente aprecia 

Na nomber di su esposa Conceiçao, yiunan y demas famia. 

Cena di Pasco di Professional Pest Control 


DIASABRA ultimo Professional Pest Control a tene pa su em- 
pleadonan un tremendo cena di Pasco cu a tuma lugar na Man- 
chebo Beach Resort. Durante e anochi ameno aki directornan 
Audry Gage y Anthony Wever cu asistencia di manager Juan 
Camilo Vasquez a otorga premionan na Nyron Dubero cu a bai 
cu e titulo di Best Employee of the year y Jelitza Haseth cu titulo 
di Best Improvement of the year. 

Servicio pa Comunidad 

| Telefon di Emergencia^B 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospftal 

587-4300 

Centro Medieo 

584-8833 

Botica na Warda ■ 

Pabou di Brug: 
Pariba di Brug: 



| Dokter na Warda | 

Pabou di Brug; Dr 
Pariba di Brug: Dr. 

I Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Seriimar 

584-6456 

Rode Kruts Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexua! 

582-4433 

Fundacion Guia^mi 

587-1677 

Fund.Muher 


den Dfficultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Gentro Kibrahaeha 

588-3131 


Polisl 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


11141 

582-4000 

584-5000 

584- 7000 
5854710 
587-0009 
586-3003 

585- 2500 
5824800 


Aruba TransferTour & Taxi 
583-2856 
582-2116 
Best Taxi Services 588-3232 
Goop. Ver Tas 587-5900 
ATS 583-5361 

Arugas 585-1198 

S.O.S, Tefeayudo 583-1190 

EDITA PA: The Meóia Group, 
Margnetsiraat 3, Orarjastad. Aruba. tet 
(297) 583-1400, fax. (297) 5831444, 
E-mail: mediagroup@set 0 rneLaw, 
CUENTA Dl BANCO: C.M.B. #229- 
82800 BE NTA LQ5 Afj 1,80. 
ABQNEMENT Afl.35.00 pa Euna. 
ORA Dl OFICINA: Dialuna pa Diabierna 
8a.m. - 5 p.m. 

IMPRENTAi Imprenta Nacional Ambano. 
DIRECTOR: Victor “Toko" Winklaar & 
Victor R Winklaar 

REDACCION; notioia@awemaintó com. 

BENTA Dl AVISO; 

sales @a wema i nta. co m 

Local 129 



S±DjJ.\ 

Libertad y respet 


Un hende a yega di bisa cu si bo ta stima algo 
masha hopi mes, lag'e bai. Si e bin bek serca bo, e 
ta dibo pa bida largo. Si e no bin bek, pa cuminsa 
nunca e tabata dibo. 

Ora ta trata di relacionnan romantico, algun 
individual ta bira asina motiva pa haya un hende pa 
stima cu nan ta cuminsa viola principionan bon 
conoci di libertad y respet den interaccion humano. 
Esey ta mescos cu apunta un slang di awa riba un 
candela. 

Mi a tende di un hoben cu tabata determina pa 
gana e afecto di un chick cu te hasta a yega di 
nenga pa top'e. E yoncuman a dicidi cu e caminda 
pa corazon di e chick ta pa medio di post, asina ta, 
e'la cuminsa scirbi carta tur dia. Ora e no haya 
contesta e ta aumenta su frequencia te cu 3 nota 
cada 24 ora. Na tur e'la scirbi mas di 700 carta, y 
como resultado di esey, e chick a casa cu e partido 
di carta. T'asina e sistema ta traha. Aparenta 
demasiado ansioso y demasiado disponibel, por 
cierto ta aleha hende envez di atrae nan den un 
relacion di compromiso. 

Amor romantico ta un di e esfuerzonan raro 
humano cu tin miho exito ora e ta requeri menos 
energia. Y corda cu respet ta prome cu amor, y cu 
relacionnan constantemente ta worde poni na 
prueba pa amantenan cauteloso cu ta gusta 
grawata e haas prome cu nan guli e anzué. 



Guyabastraat 4, Dakota Tel: 582 4748 



B0 CONECCI0N CU M ERCA 

SHOPONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 


Animal iRights Aruba 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 

Wayaca Clintc: 582 1720 

Weekend emergency: 91 1 Advise which doctor on cail 

Animal Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 



BO CONECCION CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 


TIPO Dl CAMBIO OFICIAL 

Valido pa 13 di December 2007 


PlacaExtrarhero 

BarkRapieren 

WsseleR Chaque 

ReisChoqueen 

(XerBoekingen 

Benta 

na 

Pltiico 

US Dollar 

177 

178 

180 

CANDdlar 

174 

176 

178 

EngelsePondStErling 

3.57 

362 

3.68 

ZAitserseFrankperd-F. 100 

156.83 

157.55 

15835 

NecLArt GUden per ANG. 100 

9800 

100.00 biljetten 100.20 
chq./o^rtxDeking 100.00 

J apanseyen perj PY. 10.000 

15850 

159.95 

16155 

EuroperXEU. 100 

259.00 

26127 

264.00 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pae 
cambionan di placa extranhero. 

BANCO DI CARIBE 

Nos ta honra Bo confianza 


i n 

Horoschoop 

KEfrArieS 21 Mrt-20Apr 

Conflicto y discordia ta rondonabo. 
Lo mas sabi cu bo por haci ta keda pafor y 
warda te ora e tormenta pasa. 

fMS Tauro 21 Apr - 20 Mei 

T* Keda trankilo na momento di discuti 
temanan di placa. Como cu e cifra ta crece, 
bo ta bira nervioso y ta perde trankilidad. 

Geminis 21 Mei-20Jun 

El Awe bo mester haci loke mester pa 
sobresali, confia den bo propio forzanan 
y capacidadnan y no depende di ayuda 
exterior. 

^y^Cancer 21 jun-20jui 

Bo por sinti bo mes sobrecarga cu 
cosnan cu bo mester haci. Bo no ta e unico, 
no keha cu esnan cu ta mescos cubo. 

Leo 21 Jul - 20 Aug 

||p Cu relacion na bo ambicionnan a 
largo plazo, kere den bo mes, tin confianza 
den loke bo ta haci, esey lo yudabo logra bo 
metenan den un carera di fondo. 

VirÇJO 21 Aug - 20 Sep 

Bo lo wordo pidi pa tuma e rol di 
arbitro y resolve un discusion cu ta tumando 
lugar entre dos di bo coleganan. 

Libra 21 sep-2ookt 

Na final, e atmosfera di trabao lo ta 
hopi conveniente y inspirador. E lo dunabo 
ideanan nobo cu lo yena bo ambicion. 

f Scorpio 21 okt-20 Nov 

ijP*^ No tuma iniciativanan nobo den 
aspectonan financiero, concentra den 
defende bo propio interesnan y den tuma 
decisionnan cu ta preserva e condicion 
actual. 

Sagitario 21 n ov - 20 Dec 

Evita gastonan compulsivo inclusive 
si bo ta pensa cu bo por hustificanan. No 
envolvi bo mes den presionnan financiero. 

Capricornio 21 Dec 20j an 

Bo autostimacion ta baha y bo tin e 
tendencia den bira un figura decorativo. Otro 
hendenan lo por tin un opinion mucho mas 
halto di loke bo ta pensa. 

ftSL AqUariUS21Jan 20Feb 

Botadenformaexcelentepaparticpa 
den e competencia. Cuida e tendencia di ta 
agresivo. Mustrabomihorcaraden presencia 
di superiornan. 

áfcX Piscis 21 Feb - 20 Mar 

Ta un dia excelente pa haci of 
realiza plannan di biahe. No tin un nuvia den 
horizonte y bo biahe ta liber di retrasonan of 
perturbacionnan. 

Tiara Air a yama Capitan Loor bonbini bek for di Merca 



PROME Oficial Ernst Loor a 
bandona Aruba pa Milwaukee 
na september, pa drenta scol 
bek y asina completa un curso 
di upgrade pa Capitan, na Air 
Cargo Carriers Inc. 

E tempo ey Loor tabata com- 
paña pa Ralph Hoek, un piloto 
arubiano hoben, kende tambe 


a bandona su cas pa tres luna 
pa asina forma parti di un klas 
di piloto Mericano di Air Cargo 
Carriers Inc. na Milwaukee, cu 
kende Tiara Air tin un acuerdo 
di entrenamento. 

Diabierna ultimo, Capitan Loor 
a regresa Aruba, despues di a 
completa tur requisito di e curso 


exitosamente na Merca, y el a 
ricibi un bonbini caluroso di su 
miembronan di famia y oficial- 
nan di Tiara Air. 

Awo como Capitan, Loor lo sigui 
bula e avionnan tipo Shorts 
SD3-60 di Tiara Air entre e 
islanan ABC, Aruba, Bonaire, 


Corsow y Punto Fijo. 

Despues di e bonbini na aero- 
puerto, un recepcion chiquito 
a tuma luga na e oficina princi- 
pal di Tiara Air na Wayaca, cu 
presencia di Director Gerente 
Anthony Muyale, Director di 
Quality Assurance Hubert Ziev- 
inger y varios otro asociado di 


Tiara Air. 

Loor ta raporta cu el a gusta 
bula cu Air Cargo Carriers Inc, 
e operador civil mas grandi di 
avionnan tipo Shorts SD3-60 na 
mundo, den e area metropoli- 
tano di Milwaukee, cual ta hopi 
mas druk cu nos isla pa loke ta 
trafico aereo. 


JCI Aruba Female ta celebra Dia di Junior Chamber Internacional 


AYERA, dia 11 di december ta 
e dia cu rond mundo ta wordo 
celebra e dia di Junior Cham- 
ber International. JCI Aruba 
Female ariba e dia aki ta felicita 
tur miembro regular, senador, 
miembro honorario, miembro 
extra-ordinario y tur esnan cu 
tabata miembro y cu a duna 
nan aporte na crecemento y 
continuacion di Junior Cham- 
ber International ariba nos isla 
di Aruba. 

Na Aruba tin dos capitulo: 
Junior Chamber International 
Aruba Female funda na 1975 y 
Junior Chamber International 
Aruba, funda na 1961. E fun- 


dadornan di Junior Chamber 
InternationalArubatabata Ro- 
berto Lopez-Henriquez, Jacobo 
Geerman, Maximo Croes, Fer- 
dinand Strijdhaftig, Francisco 
Kelly, Bernardo Christiaans, 
Israel Posner. 

Junior Chamber International 
Aruba Female su fundadornan 
ta Mani Lopez, Lucia Croes, Ina 
Quandus, Hyacintha Arends, 
Quita Croes y Nora Thompson. 

E dos capitulonan aki ta parti 
di e organisacion Nacional cu 
ta hiba e nomber di JCI Dutch 
Caribbean cu na su turno ta 
miembro di Junior Chamber 


International. 

Cu cua organizacion JCI ta 
traha? 

JCI ta traha di cerca cu varios 
organizacion Internacional 
manera United Nations Sec- 
retariat, United Nation Chil- 
dren Fund, UNESCO, ECOSOC, 
PAHO, World Health Organi- 
zation, CONGO, UN depart- 
ment of Public Information, 
UNCTAD, Council of Europe, 
Euro Chambers, International 
Chamber of Commerce, Worlds 
Chamber Federation, Youth 
Business International, AIESEC, 
European Confederation of Ju- 
nior Enterprises, AEGEE, Junior 
Achievements / Young Enter- 


prises, Careers in Europe, Lions 
International, ASTD, Franklin 
Covey, Executive Excellence. 
Ken por bira miembro? 

JCI ta habri pa tur hoben entre e 
edad di 18 pa 40 aña cu tin gana 
pa sigui desaroya nan habilidad 
y dispuesto pa contribui na ad- 
elanto di nan comunidad. JCI 
ta habri pa hoben di tur rasa, 
tur religion, tur nivel di educa- 
cion, tur posicion social y no ta 
descrimina cu nada. JCI no ta 
pertenece na ningun grupo di 
religion ni na ningun partido 
politico. Pues tin lugar pa tur 
hoben, pasobra e filosofia ta cu 
ta solamente door di trece hen- 
denan hunto, sin discrimina, 


door di siña hende comunica 
cu hende y comprende otro 
hende nos por yega na un paz 
berdadero y permanente. 

JCI ta invita tur hoben interesa 
den sa mas di nos organisacion 
pa yama na telefoon 592.7844 
y nan lo wordo informa di ac- 
tividad pa aña 2008. 

JCI Aruba Female lo celebra 
e dia di JCI diasabra dia 15 di 
december 2007 na La Tratoria 
E1 Faro Blanco hunto cu sera- 
mento di aña 2007, instalacion 
di Direktiva pa 2008, instala- 
cion di miembro nobo y cena 
di Pasco. 

Local 131 


Exitoso “Fundraising Bingo” di Colegio EPI Unit 

Hospitality & Tourism 



RECIENTEMENTE miembronan di 
e Student Council di Colegio EPI Unit 
Hospitality & Tourism a organisa un 
tremendo “Fundraising Bingo” cu a 
tuma lugar den e Auditorium di Cole- 
gio EPI. 

E evento aki a wordo organisa pa recau- 
da fondo pa uza pa training di studian- 
tenan riba diferente tereno profesional 
y tambe pa busca contacto cu diferente 


organisacion internacional di huben- 
tud manera UCF Youth Organization 
y Unesco Youth Forum. Fondonan lo 
wordo usa tambe pa eherce diferente 
proyectonan ariba tereno social. 

E evento tabata uno exitoso, caminda 
a parti varios premio n’e ganadornan 
manera pasashi pa Corsow cu Tiara 
Air, weekend stay y dinner for two. 


Talentonan di EPI Unit Hospitality & 
Tourism a duna varios presentacion di 
cantoy musica. 

Chefnan Kelly, Boekhoudt y Heimmel- 
reich a percura pa un cushina bon surti. 
Bao guia di Thelma Alhip y Raymond 
Lesire e studiantenan a percura pa un 
servicio excepcional. Pa comodidad di 
tur hungador di Bingo, e studiantenan 
a duna “delivery service” special di bar 


y cushina te na mesa di Bingo! 

Colegio EPI Unit Hospitality & Tour- 
ism ta gradici tur persona y instancia 
cu a colabora cu e dia aki, pero tambe 
e miembronan di e Student Council, 
demas studiantenan y miembronan di 
facultad kendenan a traha hopi duro 
pa e dia aki a bira un exito. 

Pabien na tur e ganadornan! 


AAA ta yama bonbini bek na American Eagle! 


BONBINI bek! Aruba Air- 
port Authority N.V. (AAA) 
ta contento di yama bonbini 
bek na un di e aerolineanan 
socio hopi valioso den area di 
Caribe. Entrante diaranson 12 
di december 2007, American 
Eagle lo reemplasa e servicio 
aereo pa San Juan a base dia- 
rio cu actualmente ta wordo 
brinda door di American Air- 
lines. Un di e varios bentah- 
anan di e servicio di American 
Eagle ta cu e avion lo pasa 


tur anochi aki na Aruba cu 
ta duna e bentaha asina cu 
por tuma buelo anochi laat 
y tambe mainta trempan pa 
asina haci vuelonan di conex- 
ion mas facil a base diario. 

AAA ta aprecia e servicio di 
American Eagle y a brinda 
tambe e pakete incentivo cu ta 
apropia den e caso aki. “Nos ta 
hopi contento cu e servicio di 
American Eagle y nos ta kere 
cu esaki ta un contesta riba e 


demanda cu nos a ripara cu tin 
pa conexionnan den futuro pa 
Aruba”, asina Peter Steinmetz, 
Managing Director a bisa. El a 
continua bisando cu “Ameri- 
can y American Eagle semper 
tabata socionan dedica di 
Aruba pa hopi aña y nos ta 
aprecia cu nan ta sigui brinda 
un bon servicio na Aruba”. 

American Eagle su buelo 5183 
lo yega Aruba 9:06 pm y lo sali 
e siguiente dia 7:30 am. 

Aruba a celebra 50 aña di turismo crucero 


DIAMARS tabatin e celebracion di 50 aña di turismo crucero 
caminda Minister di Turismo Eddie Briesen, Parlamentarionan, 
staff y personal di Cruise Tourism, staff y per sonal di APA y varios 
otro invitado tabata presente. 

A probecha e ocasion aki pa duna e muchanan di teamnan di 
baseball di Little League a haya un regalo for di Santa Claus. 
Un y tur presente a pasa un rato hopi agradabel, celebrando 
asina 50 aña di nos turismo crucero. 
























































































